Beta 25. avgusta 2021. 08:40\nPredsednica Evropskog pokreta Srba sa Kosova Rada Trajković izjavila je da je na Kosovu „potpuno izgubljena mogućnost demokratskog izbora srpskih predstavnika“, ocenjujući da se ne može očekivati da Srpska lista ne pobedi.\n„…Da narod bira suštinski one koji će nam doneti dobro, a ne da smo žrtve onoga što je to čoporativno predstavljanje ljudi kroz nešto što je najogavniji projekat te Srpske liste, koja je sastavljena od ljudi koji su sve kompromitovali“, rekla je Trajković za list Danas.\nOna je rekla da na medju pripadnicima Srpske liste „postoje ljudi koji su bili vatrogasci, konobari po kafićima, a sada su univerzitetski profesori“, i dodala da predsednik Srbije Aleksandar Vučić „sa njegovom falangom ponižava srpski narod na Kosovu“.\n„Plus, normalno, što je (Milan) Radoičić i dalje potpredsednik te (Srpske) liste. I oni pričaju o moralu i borbi protiv korupcije, a liderstvo Srpske liste su ljudi koje je i BIA stavila na listu u Beloj knjizi kao kriminalce i ljude koji su već odavno izvan zakona“, istakla je Trajković.\nPrema njenim rečima, ako narod nema „intelektualce koji će biti obrazovani i učeni od najboljih, onda je došao u situaciju da kroz korupciju i pripadnost stranci pojedinci mogu da ostvare sve“.\nUpitana da li se može očekivati da će Srpska lista ponovo ubedljivo pobediti u svim srpskim sredinama, ona je rekla da ne zna kako se može očekivati da ta lista ne pobedi.\n„Jedini način da se ‘otresemo’ od Srpske liste jeste pad Vučića u Beogradu“, kazala je Trajković.\nTrajković je ocenila da premijer Kosova Aljbin Kurti, koji se sastajao sa sa predstavnicima lista koje će biti suprotstavljene Srpskoj listi, „suštinski jača tu listu i omogućava jednonacionalnoj ideologiji da se sa jedne strane okupljaju Albanci, a sa druge Srbi“.\nLokalni izbori na Kosovu raspisani su za 17. oktobar 2021. godine.


Saša Jovanović novi predsednik opštine Merošina\nPočetak/Društvo/Saša Jovanović novi predsednik opštine Merošina\nNiške Vesti3. februara 2018.\nSaša Jovanović iz SNS-a izabran je večeras za predsednika opštine Merošina, dok je Miljan Đorđević iz SPS-a postavljen za njegovog zamenika. Pre toga na vanrednoj sednici Skupštine smenjen je dosadašnji predsednik Goran Mikić i izabran novi Bojan Nešić.\nVanredna sednica skupštine opštine Merošina održana je na inicijativu 22 odbornika, sa jednom tačkom dnevnog reda, a to je smena predsednika Skupštine. Nakon njegove smene i izbora novog predsednika Bojana Nešića, održana je nova sednica na kojoj su odbornici izglasali nepoverenje dosadašnjoj predsednici Opštine Sanji Stajić i za novog predsednika izabrali Sašu Jovanovića diplomiranog inženjera poljoprivrede iz Merošine.\nOn je obraćajući se odbornicima zahvalio na ukazanom poverenju i obećao više rada a manje „govorancije“ i „politikanstva“ u narednom periodu.\n„Ovo je za mene velika obaveza ali i izazov, spreman sam da svoje znanje i trud stavim u službu svih građana naše opštine već od večeras„-rekao je u izjavi za Merošinske Vesti.\nZa njegovog zamenika izabran je Miljan Đorđević, predsednik opštinskog odbora Socijalističke partije Srbije, diplomirani sociolog iz Merošine.\nNa istoj sednici razrešeni su i zabrani novi članovi opštinskog Veća, komisija i članova školskog odbora i upravnog odbora PU „Poletarac“.\nMerošina Merošinske vesti Opština Merošina\nIntenzivirani radovi na „Koridoru mira“, koji će od Niša da napravi ozbiljan saobraćajni čvor\nPAŽLJIVKOV KVIZ ZNANJA: Mališani pokazali zavidno poznavanje saobraćajnih pravila\nAUTO-PUT MIRA doneće bolju perspektivu za Kuršumliju, Prokuplje, Merošinu a naročito Niš (FOTO)\nGorsko oko – Krajkovačko jezero


Dodijeljena novinarska nagrada Srđan Aleksić: Najbolji Centar za istraživačko novinarstvo Sarajevo | Banjaluka.net\nDodijeljena novinarska nagrada Srđan Aleksić: Najbolji Centar za istraživačko novinarstvo Sarajevo\nU Doboju su na Međunarodni dan mira proglašeni najbolji novinari u okviru novinarske nagrade „Srđan Aleksić“.\nOve godine, odlukom četvoročlanog žirija, prva nagrada za profesionalno izvještavanje dodijeljena je Centru za istraživačko novinarstvo iz Sarajeva. Druga nagrada je pripala novinaru dnevnog lista Press iz Banjaluke Milovanu Matiću, a treća novinarki Radija Slobodna Evropa Maji Nikolić.\nPored prestižnog novinarskog priznanja, koje će dobitnicima svakako biti podstrek u daljem radu, novinari su dodatno nagrađeni i od kompanije m:tel.\n– Nadamo se da će pametni Alcatel telefoni koje smo obezbijedili za prva tri mjesta na ovom konkursu pomoći novinarima u ispunjavanju njihove humane misije i društveno odgovornom novinarstvu- poručuju iz ove kompanije.\nOvu nagradu dodjeljuje Mreža za izgradnju mira uz podršku USAID-ovog projekta „Povjerenje, Razumijevanje, Odgovornost za Budućnost“\nOve godine na konkurs za dodjelu nagrada stiglo je ukupuno 17 prijedloga nevladinih organizacija koje su nominovale novinare/ke i emisije za koje su ocijenili da promiču profesionalno izvještavanje i doprinose afirmaciji društveno odgovornog novinarstva u BiH. Do sada je novinarsku nagradu „Srđan Aleksić“ dobilo 19 novinara/ki ili medija iz BiH.


Svečano otkrivanje spomenika Stefanu Nemanji – Objektivni\nPočetna/Društvo/Svečano otkrivanje spomenika Stefanu Nemanji\nSelaković: Bez njega ne bismo se prezivali na "ić"\nBeograd, 26. januara 2021 – Spomenik Stefanu Nemanji na Savskom trgu. FOTO TANJUG/ TANJUG VIDEO DRON /bs\nSpomenik jednom od najznačajnijih srpskih vladara, osnivaču srednjovekovne srpske države, Stefanu Nemanji, biće svečano otkriven danas, na Svetog Savu.\nSvečanosti na Savskom trgu prisustvovaće i predsednik Srbije Aleksandar Vučić. Spomenik impozantnih dimenzija napravljen je u bronzi i delo je ruskog vajara Aleksandra Rukavišnjikova, a iz Moskve je u srpsku prestonicu dopreman sukcesivno, u delovima.\nNa montiranju spomenika, koje je počelo u avgustu prošle godine, učestvovalo je oko deset ruskih majstora, uz domaće radnike koji su bili zaduženi za rekonstrukciju samog trga. Spomenik je visok 23,5 metara iznad i pet metara ispod zemlje, težak oko 80 tona, a postament predstavlja svojevrstan muzej na otvorenom, jer su oko žezla spomenika namontirani fragmenti vizantijskog šlema sa čije su unutrašnje strane mozaici koji predstavljaju delove iz života Stefana Nemanje.\nPlato oko spomenika popločan je kamenim kockama starim više od 100 godina, koje su pronađene tokom radova u neposrednoj blizini Savskog trga. Spomenik koji je postavljen razlikuje se od onog koji je pobedio na konkursu, jer Stefan Nemanja sada umesto krsta, u jednoj ruci drži mač, što je profesor dr Sima Avramović objasnio time da je Stefan Nemanja bio osnivač srpske i državnosti i duhovnosti, ali da je ipak prevagnula ideja državnosti koja se nije postizala ruskim krstom već, kao i uvek, mačem.\nSpomenik velikom županu koji će ubuduće “motriti” na ulicu koja od Savskog trga vodi do Slavije, a nosi upravo njegovo ime, podneo je 16. decembra 2015. godine predsednik Srbije Aleksandar Vučić. Krajem te godine, Komisija za spomenike i nazive trgova i ulica Skupštine grada usvojila je inicijativu, koju su zatim prihvatili i odbornici Skupštine grada Beograda.


Ovim performansom najavili smo festival ČitamЧиташ koji se treću godinu za redom održava 13. i 14. juna na mestu stare Narodne biblioteke na Kosančićevom vencu.\n“Cilj ove akcije jeste da ohrabri sve ljubitelje čitanja da u slobodno vreme, gde god se našli, mogu da otvore knjigu i da uživaju u njoj. Takođe, nastojimo da privučemo pažnju prolaznika i ukažemo na značaj knjige i čitanja”, izjavila je Mirjana Jemović jedna od organizatorki festivala.\nOvim gestom skrećemo pažnju na zapostavljenost knjige i želimo da podsetimo na lepotu čitanja u javnom prostoru. Pozivamo sve koji vole knjigu i čitanje i žele da doprinesu popularizaciji čitanja da nam se pridruže, iskoriste priliku da dovrše knjige koje trenutno čitaju, a potom ih trampe za drugu na predstojećem festivalu.


Vesti online / Svet / / Socijaldemokrate uz dijasporu bivše SFRJ\nJozef Vajdenholcer, potpredsednik Socijaldemokratske frakcije u Evropskom parlamentu je tokom obraćanja okupljenim prestavnicima dijaspore, među kojima su bili i novinari "Vesti", podsetio da više od 10 procenata stanovništva u Beču dolazi sa prostora bivše Jugoslavije .\n- Zato smo želeli da se sastanemo ovde sa vama i čujemo vaše potrebe i probleme sa kojima se suočavate, kako bi ih zajedno rešavali - poručio je Vajdenholcer.\nOn je ovom prilikom takođe istakao da je Socijaldemokratskoj frakciji veoma stalo do poztivnog razvoja u zemljama bivše Jugoslavije i da se čvrsto zalaže za njihovu evropsku perspektivu.\nPosebno izdvojivši Srbiju i Bosnu i Hercegovinu, Vajdenholcer je rekao da će "S&D"\ngrupa u parlamentu EU i dalje snažno podržavati ulazak tih zemalja u Evropsku uniju.\nDelegacija je iskoristila priliku da sa predstavnicima medija i aktivnih udruženja dijaspore sa prostora bivše Jugoslavije porazgovara o problemima sa kojima se suočavaju i načinima na koji Socijaldemokratska frakcija može da pomogne u njihovom rešavanju.\nRazgovarano je o svakodnevnim problemima\nSVET Beč: Pljačka crkve, povređeni monasi, potera za napadačima\nSVET Samo u štampanom izdanju "Vesti": Udba planirala ustanak u Koruškoj\nPonedeljak 15.10.2018. 19:34\nRusija NATO-u: Ne podižite nivo konfrontacije na...


Konferencija "Komunikacije za 21. vek – trendovi i izazovi"\nKonferencija “Komunikacije za 21. vek – trendovi i izazovi” – Personal magazin\nDruštvo Srbije za odnose s javnošću (DSOJ), nacionalna strukovna organizacija profesionalaca koji se bave odnosima s javnošću i komunikacijom, ove godine, organizuje treću međunarodnu konferenciju o odnosima s javnošću. Konferencija,…\nDruštvo Srbije za odnose s javnošću (DSOJ), nacionalna strukovna organizacija profesionalaca koji se bave odnosima s javnošću i komunikacijom, ove godine, organizuje treću međunarodnu konferenciju o odnosima s javnošću. Konferencija, na temu „Komunikacije za 21. vek – trendovi i izazovi“ će se održati 17. i 18. novembra u Beogradu, hotelu Zira.\nPredavanja, diskusije i paneli koje će pristuni imati priliku da čuju na ovoj konferenciji imaju za cilj da približe trendove i izazove u raznovrsnim oblastima struke odnosa s javnošću, od društveno odgovornog poslovanja, uticaja društvenih medija na razvoj PR-a, kao i odnos PR-a i marketinških komunikacija, a takođe biće i prilike da se čuje i sa kojim se to izazovima u razvoju profesije suočavaju kolege iz regiona i Evrope.\nU goste dolaze renomirani predavači iz Evrope, Srbije i regiona. Konferecija se organizuje u partnerstvu sa EACD-European Association of Communication Directors evropskim udruženjem profesionalaca koji se bave odnosima s javnošću\nKonferencija “Komunikacije za 21. vek – trendovi i izazovi” was last modified: October 31st, 2011 by Redakcija


Bosch naočare za laser (zelene) Professional cena, cene Srbija, prodaja Beograd Novi Sad Niš\nBosch naočare za laser (zelene) Professional cene\nNaočare za laser (zelene) Professional Poboljšavaju vidljivost zelenog laserskog zraka i olakšavaju rad kod nepovoljnih svetlosnih okolnosti Za GRL 300 HVG Professional Šifra artikla 1608M0005J,... specifikacija\nNaočare za laser (zelene) Professional Poboljšavaju vidljivost zelenog laserskog zraka i olakšavaju rad kod nepovoljnih svetlosnih okolnosti Za GRL 300 HVG Professional Šifra artikla 1608M0005J\nEPonuda nije internet prodavnica već Vam omogućava da brzo i lako nađete Bosch naočare za laser (zelene) Professional po najjeftinijoj ceni. Naš cilj je da kupci budu što bolje informisani o ponudi Bosch naočare za laser (zelene) Professional na tržištu Srbije. Vrlo lako nalazite željeni proizvod za kategoriju Zaštitna oprema cene, ne morate da lutate od sajta do sajta za Bosch Zaštitna oprema, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch naočare za laser (zelene) Professional sa PRODAVCEM. EPonuda ne može da garantuje potpunu tačnost specifikacije i slika za Bosch naočare za laser (zelene) Professional. Pre kupovine, podatke za Bosch naočare za laser (zelene) Professional proverite na sajtu PROIZVOĐAČA.


10 najboljih spa hotela u Hamametu - TripAdvisor\nNajbolji spa hoteli - Hamamet, Tunis\nSpa hoteli - Hamamet\nCena koju ste pronašli je za 50% niža od prosečne cene ovog hotela od 180 US$ za noćenje.\nCena koju ste pronašli je za 47% niža od prosečne cene ovog hotela od 122 US$ za noćenje.\nCena koju ste pronašli je za 44% niža od prosečne cene ovog hotela od 163 US$ za noćenje.\nCena koju ste pronašli je za 29% niža od prosečne cene ovog hotela od 136 US$ za noćenje.\nCena koju ste pronašli je za 43% niža od prosečne cene ovog hotela od 91 US$ za noćenje.\nCena koju ste pronašli je za 45% niža od prosečne cene ovog hotela od 78 US$ za noćenje.


Politika - datum: 2018-01-25 ODLUKA MINISTARSTVA JAVNE UPRAVE\nVuletić Vuletić zastupa PUPI\nMinistarstvo javne uprave (MJU) donijelo je rješenje kojim se kao neosnovana odbija prijava Momira Joksimovića kojom je traženo da se u Registar političkih partija upiše promjena podatka o licu ovlašćenom za zastupanje Partije udruženih penzionera i invalida Crne Gore (PUPI). To praktično znači da je Vojin Vuletić sada lice ovlašćeno za zastupanje Partije udruženih penzionera i invalida Crne Gore.\nJoksimović je prethodno podnio prijavu, pozivajući se na odluke predsjedništva i glavnog odbora (GO) partije. Međutim, ministarstvo je našlo da se Joksimović kasnije pojavljuje kao osnivač drugog političkog subjekta, a statut PUPI nalaže da rukovodilac stranke ne može u isto vrijeme da bude član neke druge partije.\nVojin Vuletić, koji je Danu” dostavio rješenje MJU, izrazio je zadovoljstvo epilogom ovog slučaja.


Naš tim | MK Group\nPredsednik i osnivač MK Group\nPostavio je viziju 1983. godine i od tada je MK Group postala sistem od koga se uči, partner u koga se veruje i oslonac na koji se računa. Svih godina cilj je bio stvoriti jaku kompaniju koja stvara dodatu vrednost, kreira mogućnosti i šanse za sredinu u kojoj deluje, otvara prilike za rad i razvoj svakog pojedinca koji sa MK Group sarađuje. Za svoje preduzetničke poduhvate, rad, doprinose i filantropiju dobitnik je brojnih priznanja širom Evrope.\nPotpredsednik MK Group\n6 godina je deo tima. Odgovoran je za efikasno i efektivno poslovanje i pravilno upravljanje resursima. Aktivno je uključen u definisanje strategije holdinga, a sa ostatkom tima radi na sprovođenju vizije predsednika korporacije.\nGeneralni direktor MK Group\nMihailo Janković ima bogato iskustvo u oblasti poslovne i strateške transformacije kompanija, koje omogućava njihov održiv rast i razvoj poslovanja. Zajedno sa potpredsednikom MK Group Aleksandrom Kostićem i top menadžmentom kompanije radi na definisanju i sprovođenju korporativne strategije i investicione politike, kao i ostvarenju naših poslovnih ciljeva u zemlji i regionu.\nDirektor društva i direktor sektora pravnih i opštih poslova\nPunih 18 godina predstavlja kompaniju pred sudstvom, državnim i javnim institucijama. Zahvaljujući predanom radu tima i njega lično, kompanija MK Group je u svim akvizicijama i poslovnim poduhvatima imala čvrste potvrde legitimiteta na evropskom tržištu i šire.\nDirektor društva i direktor resora za finansije i rizike MK Group\nAktivno učestvuje u definisanju strategije finansijskog sektora i obezbeđivanju finansijske stabilnosti MK Group. Odgovoran je za organizaciju i kontrolu aktivnosti i resursa u okviru naše tri ključne oblasti poslovanja: agrar, turizam i bankarstvo. Pre nego što se je postao deo MK Group sistema, bio je u bankarskoj industriji više od decenije.\nDirektor sektora korporativnih poslova MK Group\nVeć čitavu deceniju je deo kompanije. Odgovorna je za održavanje i unapređenje dobrih odnosa sa svim relevantnim interesnim grupama, uključujući vladine i nevladine organizacije, poslovnu zajednicu, kao i donosioce odluka u medijima. Dodatno, zadužena je za unapređenje poslovanja holdinga, ali i izgradnju reputacije kompanije u javnosti.\nDirektor sektora za ljudske resurse MK Group\nMarina Rakić ima veliko iskustvo u oblasti ljudskih resursa, fokus joj je na pozitivnom iskustvu zaposlenih i kreiranju kulture najpoželjnijeg poslodavca. Pruža podršku poslovnoj strategiji radom na kreiranju pobedničke kulture, vrednosti, kompetencija, kao i razvojem procesa u oblasti merenja učinka, nagrada, talenata i edukacije.\nDirektor za IT i tehnologiju MK Group\nDugogodišnje iskustvo sticao je u IT sektoru različitih bankarskih sistema. U okviru MK Group, odgovoran je za digitalizaciju poslovanja, razvoj i implementaciju novih rešenja, kao i definisanje strategije informacionih tehnologija.\nDirektor odeljenja za spajanje i akvizicije MK Group\nTokom skoro decenije rada u kompaniji sproveo je više desetina uspešnih akvizicija čime je doprineo razvoju portfolija kompanija. Njegov zadatak je da prepozna dobre prilike na tržištu i brzom reakcijom proširuje različite segmente poslovanja MK Group.\nRukovodilac divizije MK Sugar\nSvoje znanje i iskustvo prenosi na strateški razvoj kompanije Sunoko, čije tri šećerane godišnje prerade i do 2.700.000 tona šećerne repe.\nGeneralni direktor Carnexa\nOd 1. januara 2022. upravlja kompanijom Carnex sa fokusom na unapređenje poslovnih procesa i rezultata i dalje osnaživanje tržišne pozicije Carnexa.\nRukovodilac divizije MK Farming\nRadi na sinhronizaciji svih poljoprivrednih procesa i implementaciji novih tehnologija kojima će kompanija ostvarivati maksimalne prihode uz optimalne troškove na svim parcelama koje MK Farming obrađuje.


KAFANA „?“ – Novi svet\n30. novembra 2020. Novi SvetLeave a Comment on KAFANA „?“\nJedno od mesta gde je knez Miloš zabranio da se psuje, puši i pljuje je isped kafane „Znak pitanja“ koja se nalazi preko puta Saborne crkve, na samom početku kaldrme u jednom od najznačajnijih delova Starog grada a to je prelaz između Varoš kapija i Gornjeg grada.\nNaum , bazrđanbaša koji je bio trgovački konzul i jedan od organizatora Prvog srpskog ustanka je po nalogu Kneza Miloša 1823. godine sagradio kuću u kojoj se nalazi kafana „Znak pitanja“. Izraz bazrđanbaša i danas može da se čuje u nekim seoskim sredinama, on označava šaljivdžiju u svatovima, starešinu svatova.\nNakon smrti Nauma knez Miloš ja poklonio kafanu Tomi Kostiću, kao nagradu zbog zasluga u Prvom i Drugom srpskom ustanku.\nToma Kostić je bio lekar porodice Obrenović a bio je i zet poznatog trgovca i graditelja Naomi Ička, on je Kneza Miloša izlečio kad je bio ranjen pri osvajanju Užica 1804. godine.\nPrvo ime kafane je bilo „Srpska kafana“ , kada je nakon smrti Nauma Ička, Miloš Obrenović kafanu poklonio Tomi Kostiću, koji je bio zet Naomi Ička, ona postaje poznata kao Ecim Tomina Kafana, zatim je 1878. godine dobila naziv „Kod pastira“ .\n1892 godine kada je vlasnik postao Ivan Pavlović, kafani daje naziv „Kod Saborne crkve“, međutim ovaj naziv nije bio u skladu sa uredbom o mehanama i bio je u suprotnosti sa mišljenjem crkvenih vlasti jer su smatrali da predstavlja uvredu za instituciju crkve, iz tog razloga vlasnik je privremeno dok se ne okonča spor sa vlastima i kao neki vid protesta stavio tablu sa znakom pitanja gde je taj naziv kafane i dan-danas ostao.\nPrva srpska apoteka koja je bila u vlasništvu Mateje Ivanovića koju je otvorio na osnovu ukaza Milosa Obrenovica 1830. god ,otvorena je upravo u ovoj kafani i predstavljala je začetak farmaceutske sluzbe u Srbiji.\nUpoznajte Jamajku – Postojbinu ruma, regea i Boba Marlija


RTCG - Radio Televizija Crne Gore - Nacionalni javni servis :: Politika :: Ni ja, ni moj sin nijesmo radili na štetu CG\n06. 10. 2021. 18:13 >> 20:40 29\nNi ja, ni moj sin nijesmo radili na štetu CG\nPredsjednik Crne Gore Milo Đukanović, komentarišu navode iz Pandora papira, poručio je da nije uradio ništa nezakonito ni tim povodom, niti tokom svih godina u kojima se bavi javnim poslovima u našoj zemlji. Poručuje da je riječ o konstrukciji i rekonstuisanoj aferi koja bi, kako tvrdi, trebalo da posluži za domaće političke potrebe.\nĐukanović je u Sloveniji, gdje se održava Samit Evropska unija - Zapadni Balkan, odgovarajući na pitanja novinara rekao da na temu Panama papira ne imao da kaže ništa novo u odnosu na ono što je, kako napominje, već odgovorio timu istraživačkih novinara koji se bavio tom temom.\n"Po mom uvjerenju, riječ je o jednoj konstrukciji, o jednoj rekonstuisanoj aferi koja treba da posluži za domaće političke potrebe i koja će sigurno veoma brzo voditi urušavanju resloa autoriteta njenih autora i koja će voditi njihovoj potpunoj kompromitaciji", rekao je Đukanović.\n"Nijesam uradio ništa nezakonito, ne samo ovim povodom, nego tokom svih ovih godina u kojima se bavim javnim poslovima u Crnoj Gori, i kada tako kažem, ne mislim prije svega na okolnost da te godine kada sam registrovao tu firmu nijesam bio ni na jednoj državnoj funkciji, jer ja svoje zakonito postupanje ne vezujem za državne funkcije, ja se zakonito ponašam kao odgovoran građanin koji ima određeni nivo demokratske kulture i ponašam se kao čovjek koji već nosi teret okolnosti da sam godinama obavljao odgovorne državne funkcije i da moram štititi, ne samo svoj ugled, nego autoritet funkcija koje sam obavljao i koje obavljam, i moram štititi ugled države na čijem sam se čelu nalazio i na čijem se čelu i dalje nalazim", rekao je Đukanović.\nNe vezuje, pojašnjava, to ni za okolnost da firma koju je registrovao "nije čak otvorila ni bankarski račun, pa samim tim nije mogla ništa uraditi, i da je naravno veoma brzo nakon tog formiranja i ugašena".\n"Mislim da je jako važno da svi razumijemo da i kada se nalazi na funkciji i kada nijesmo na funkciji, kada se bavimo biznisom, kada se ne bavimo biznisom, i kada imamo firmu sa računom ili firmu bez računa, moramo uvijek voditi računa da sve što radimo, radimo zakonito i u skladu sa nekim dosta strogim standardima morala kojeg afirmiše i kojeg se i sami moramo pridržavati", poručio je Đukanović.\nTvrdi da ni on, niti njegov sin nikada nijesu uradili, niti će, kako poručuje, uraditi na štetu države Crne Gore: "Za razliku od onih koji pokušavaju lansirati aferu i koji me pokušavaju, bez ikakvog argumenta, zakovati za stub srama".\nPodsjeća da je svoj odnos prema državi pokazao u dugim godinama borbe za nju, "u dugim godinama izgradnje njenih institucija, uspostavljanju vladavine prava i u dugim godinama vrlo smjernoga, zakonitoga i moralnog ponašanja u skladu sa onim što su dosta strogi tradicionalni standardi crnogorskog društva".\n"Ako je sve ovako kao što vam kažem, onda zapravo ostaje pitanje da li bi se trebao sa više uvažavanja odnijeti prema moralnim preporukama mojih kritičara, odgovor je ne. Moram da vam priznam da vrlo uživam zato što smo na potpuno suprotstavljenim moralnim stanovištima", kaže predsjednik.\n"Nijesam se povlačio po podu i lizao kašike, širio pandemiju i iza toga raspoređivao ljude, svoje prijatelje vjerske fanatike iz te vjerske zajednice na odgovorna mjesta u državi pokušavajući da ih predstavim kao eksperte. Nijesam to radio. Svoj posao sam radio odgovorno, ponosam sam na to što je iza mene ostalo i što ostaje", ističe Đukanović.\nSDT da ništa ne ostavi nerazjašnjeno\nSDT je, kaže predsjednik, odlučilo da se pozabavi ovim pitanjem, pa mu je drago "da u mnoštvu obaveza koje imaju jedan od važnih prioriteta vide i u tome da postupaju po ovoj očigledno iskonstuisanoj aferi".\n"Moja molba prema njima će samo biti da nipošto taj posao ne ostavimo nerazjašnjen do kraja, da ostavljamo prostora da bilo ko šta sumnja i da dalje nastavlja sa svojim konstrukcijama. Moje će zalaganje biti da obavezno iskontaktiraju svaku međunarodnu adresu, da pokušaju da pronađu jedan cent, jedno parče imovine, bilo šta što postoji što bi moglo biti kompromitantno po mene i po bilo kog člana moje familije, i da nakon toga na to pitanje stavimo tačku i da pokažemo jednom da smo zrela država koja je u stanju da postupa i efikasno i ažurno, ali koja je u stanju i da onima koji besprizorno konstuišu čitav svoj život kaže ono što treba da im kaže, a to je da su ljudi koji ne zavređuju poštovanje i ne zaslužuju pažnju iole ozbiljnog dijela naše javnosti", zaključio je Đukanović.\nPodsjećamo, NVO MANS je u nedjelju objavio da su Milo i Blažo Đukanović su 2012. godine sklopili tajne ugovore o upravljanju njihovom imovinom skrivajući se iza komplikovane mreže povezanih kompanija iz Velike Britanije, Švajcarske, Britanskih djevičanskih ostrva, Paname i Gibraltara, a sin predsjednika Crne Gore je iskoristio tu strukturu da formira i dvije skrivene kompanije sa ćerkama firmama u Londonu i Crnoj Gori.\nMilo Đukanović Pandora papiri


Pozitivna ocena Evropske komisije za napredak eksterne revizije na sastanku Pododbora za ekonomska i finansijska pitanja i statistiku u Beogradu | Državna revizorska institucija\nGeneralni državni revizor i predstavnici Evropske komisije su se tokom sastanka osvrnuli i na značaj očuvanja funkcionalne, institucionalne i finansijske nezavisnosti Državne revizorske institucije, kao jednog od suštinskih načela Limske i Meksičke deklaracije.\nEvropska komisija je pozitivno ocenila napredak eksterne revizije, a naročito pohvalila aktivnosti u vezi sa izradom i realizacijom novog Strateškog plana DRI i sa razvojem revizije svrsishodnosti.\nPored dr Pejovića, sastanku su ispred Državne revizorske institucije prisustvovali i vrhovni državni revizor u Sektoru za metodologiju i razvoj Ivica Gavrilović, načelnik Službe za međunarodnu saradnju i odnose sa javnošću Iva Vasilić Miljić i viši savetnik za evropske integracije Tomislav Jovanović. Sastankom je predsedavala Ketrin Vent, šefica Odseka za Srbiju u Generalnom direktoratu za proširenje i susedsku politiku.\nNa sastanku su učestvovali i predstavnici Ministarstva finansija, Ministarstva za rad, zapošljavanje, boračka i socijalna pitanja, Ministarstva poljoprivrede i zaštite životne sredine, Ministarstva pravde, Ministarstva privrede, Ministarstva državne uprave i lokalne samouprave, Ministarstva trgovine, turizma i telekomunikacija, Ministarstva prosvete, nauke i tehnološkog razvoja, Ministarstva građevinarstva, saobraćaja i infrastrukture i Ministarstva rudarstva i energetike. Takođe, na skupu su bili i predstavnici Narodne banke Srbije, Republičkog zavoda za statistiku, Republičkog sekretarijataza javne politike, Komisije za hartije od vrednosti, Agencije za restituciju, Fiskalnog saveta i Komisije za kontrolu državne pomoći, kao i predstavnici Ministarstva za evropske integracije i Misije Republike Srbije pri Evropskoj uniji.


Zidan već kroji tim Reala za januara, Bild otkriva važan telefonski poziv - Sportske.net\nTalentovani fudbaler dobio primamljivu ponudu.\nTalentovani mađarski fudbaler Dominik Soboslai velika je želja i dalje aktuelnog trenera Real Madrida Zinedina Zidana, za koga nemački Bild tvrdi da je telefonski stupio u kontakt sa asom Red Bul Salcburga.\nLevo krilo austrijskog predstavnika u Ligi šampiona ove jeseni je skrenuo pažnju na sebe sa nekoliko izvanrednih pogodaka, što u ovom takmičenju, što u dresu reprezentacije Mađarske u Ligi nacija.\nNajveći evropski klubovi se za njega interesuju, a u tome ne zaostaje ni Real koji bi već u januaru voleo da ga vidi na "Santjago Bernabeu".\nKako se navodi, mađarski fudbaler ne bi imao ništa protiv, ali je problem što Salcburg namerava da ga u januaru proda nemačkom Lajpcigu budući da gaje partnerski odnos zbog zajedničkog sponzora Red Bula.\nFudbaler koji je ove sezone postigao 17 golova na 17 utakmica još nije odlučio gde će nastaviti karijeru, ali mu je poziv Zidana svakako pomutio misli.\nLiverpul i Arsenal takođe čekaju u redu, ali čini se da se poziv Reala ne odbija.\nSamo, da li će ga u januaru dočekati baš Zidan u Madridu?\nTo kad imate “zainteresovanost” iz Lajpiga u Salcburg ili obrnuto je isto kao Grafičara u CZ ili Lokomotive i Dinama ZG ... to je način dizanja cene, E sad ako je ušao još i Real -to je već druga priča...\nČinjenica je samo da se Mađari dižu na fudbalskom nivou-dali je to posledica uticaj Orbana i ulaganja u fudbal-verovatno jeste,te bi trebale neke stvari kopirati od njih npr.izgradnje stadiona..\nMislim ako je pametan nece u real rano je za to pogotovo u ovom trenutku kad treba vaditi vruce kestenje iz vatre.


Zlatne ruke Sokobanja 2012 - žiri Saša Mišić\nOTKS Sokobanja ove godine organizuje 30. put po redu manifestaciju Zlatne ruke u subotu 14. jula, pod pokroviteljstvom SO Sokobanja. Ovo je manifestacija koja pre svega okuplja naše sugradjanke, a od pre par godina i goste iz okolnih mesta ali i iz cele Srbije\n11.07.2012. VEST – Zlatne ruke\nOTKS Sokobanja ove godine organizuje 30. put po redu manifestaciju "Zlatne ruke" u subotu 14. jula, pod pokroviteljstvom SO Sokobanja. Ovo je manifestacija koja pre svega okuplja naše sugradjanke, a od pre par godina i goste iz okolnih mesta ali i iz cele Srbije. Predsednik žirija koji će ocenjivati stara zaboravljena jela biće Saša Mišić, koji radi emisiju "Paklena kuhinja" na TV Prva, dok će pored njega u žiriju biti i predstavnik Turističke organizacije Srbije i Etnografskog muzeja iz Beograda. Žiri će obilaziti štandove od 11 do 13 časova, dok će proglašenje pobednika biti u 14 časova. Organizator manifestacije ove godine obezbedio je vredne nagrade za najbolje. Bratislav Majkić, direktor OTKS Sokobanja pozvao je sve sugradjane i banjske goste da u subotu posete manifestaciju "Zlatne ruke" na mermernom šetalištu.


Opasne najave o podeli\nZoran PRERADOVIĆ Anamari REPIĆ Poslednjih dana stižu upozorenja da bi u slučaju da Priština posle 10. decembra, kada bi posrednička trojka trebalo da podnese izveštaj o pregovorima generalnom sekretaru UN, mogla proglasiti nezavisnost, i Srbi na severu, odnosno u Mitrovici, doneli sličnu odluku. Namere srpskih političara sa severa Kosova da će u slučaju proglašenja nezavisnosti Kosova, taj deo proglasiti svoju nezavisnost, predstavnici kosovskih Albanaca ocenjuju kao rizične i neozbiljne. U Beogradu ponavljaju da o podeli pokrajine niko ne razmišlja, ali i ne isključuju mogućnost takvog razvoja događaja.\nNajave o mogućoj podeli Kosova ukoliko Priština proglasi nezavisnost su rizične i protiv suživota, izjavio je Sadri Ferati, izvršni načelnik Opštine Mitrovica. Ferati je izjavio da je život Albanaca i Srba u Mitrovici, kao i na celoj teritoriji Kosova moguć, i na to ne treba da utiče zahtev Albanaca za nezavisnošću.\n“Pretenzije Beograda su da Albanci mogu živeti sa Srbima tamo gde Beogradu odgovara, a to pitanje postavljaju kao problem na Kosovu”, kaže Ferati, ocenjujući da su namere o odvojenom životu štetne.\nPovodom najava o mogućnosti da se posle 10. decembra proglasi nezavisnost Kosova, Oliver Ivanović, predsednik "Srpske liste za Kosovo i Metohiju", u izjavi za Radio Slobodna Evropa izrazio je strahovanje da bi posle tog čina kako je rekao ‘određena kritična masa na severu mogla da proglasi podelu’. Ivanović je kazao da će to dovesti do tenzija a zatim i konflikta.\nNajave o podeli ili proglašenju nezavisnosti severnog Kosova albanski političari vide kao političku strategiju Beograda. Bajram Redžepi, bivši premijer Kosova i kandidat za predsednika Opštine Mitrovica opozicione Demokratske partije Kosova, kaže da se radi o pokušaju Beograda da odloži rešenje statusa:\n“To je slično kao kada je početkom devedesetih Kosovo proglasilo nezavisnost koju nije priznao. Tako i Srbi mogu da proglase nezavisnost i niko je neće priznati. U svakom slučaju, kosovski parlament će takvu odluku proglasiti nevažećom.”\nMitrovica je podeljena na južni albanski i severni srpski deo grada. Severni deo nije pod administrativnom upravom opštine iz južnog dela, već je za njega nadležan UNMIK. Zbog takve podele statusno pitanje u tom delu Kosova je posebno osetljivo. Stoga svake izjave o mogućoj podeli zvaničnici ocenjuju opasnim.\nPortparol Vlade Kosova Avni Arifi ističe kako se proces definisanja statusa vodi na osnovu principa Kontakt grupe, koji odbacuju podelu.\n“Podela ili otcepljenje nije opcija a ni rešenje i neće biti mehanizama koji će to omogućiti. Takve najave su neozbiljne i ne idu u prilog interesima kosovskih Srba a ni procesu uopšte”, kaže Arifi dodajući kako je najveći interes Srba njihova integracija u institucije Kosova, kao i zajednički rad na integraciji Kosova u Evropsku uniju.\nArifi je podsetio kako je svaka podela u regionu veliki problem i stoga ne predstavlja rešenje:\n“Problem treba rešiti na konstruktivan način i dijalogom. I za ovu specifičnu situaciju najbolji je predlog Martija Ahtisarija koji predviđa jedinstveno rešenje.”\nU svakom slučaju albanski zvaničnici kažu da u nastavku procesa rešavanja statusa Kosovo treba da se pridržava principa Kontakt-grupe i instistira da se u optimalnom roku definiše status.\nPrema rečima Feratija za Kosovo je najrealnija opcija da dobije nezavisnost i upravlja na celoj teritoriji. On kaže kako je predlogom o dobrosusedskim odnosima, Pregovarački tim pokazao da Albanci Srbe smatraju svojim sugrađanima:\n“Mi u opštini radimo sve što je moguće da se stvori klima suživota da smanjimo tenzije i da se među ljudima stvori optimizam za bolje Kosovo i Mitrovicu, gde će ljudi živeti otvoreno.”\nBeograd ne isključuje mogućnost podele\nNakon izjave lidera srpske liste za Kosovo Olivera Ivanovića da bi u slučaju da Kosovo jednostrano proglasi nezavisnost, moglo doći do identične reakcije na severu Kosova gde većinu čine kosovski Srbi, u Beogradu ponavljaju da o podeli pokrajine niko ne razmišlja, ali i ne isključuju mogućnost takvog razvoja događaja.\nSrpski pregovarački tim protivi se kako jednostranom proglašenju nezavisnosti Kosova, tako i mogućoj identičnoj reakciji severnog dela Kosova kaže član beogradskog pregovaračkog tima Goran Bogdanović. On, međutim izjavi za naš program ne isključuje takav scenario, u slučaju da se kosovske institucije odluče za proglašenje nezavisnosti:\n“Sigurno bi, ukoliko bi došlo do unitelarnog priznavanja Kosova ili proglašenja KiM nezavisnom državom, došlo do adekvatne reakcije od srpske zajednice na KiM. Da li bi to bilo proglašenje samostalnosti severa KiM ili odluka da čitavo KiM ostaje u sastavu države Srbije – mislim da je u ovom trenutku iluzorno o tome pričati. Šta bi bilo kada bi bilo je po meni hipotetičko pitanje. Ali, unitelarno proglašenje KiM je ozbiljno pitanje kao i način na koji će se srpska zajednica odnositi prema tom problemu. Proglašenje severa u ovom trenutku nije tema jer mi, pre svega, želimo da KiM zadržimo u okvirima granica države Srbije.”\nIstovremeno, portparol DSS Andreja Mladenović u izjavi za RFE ističe da je sasvim normalno da Srbi i drugi nealbanci ne žele da prihvate Kosovo kao nezavisnu državu, i dodaje da bi za DSS svaki jednostrani akt bio pravno ništavan:\n“Jednostavno, mi takav akt nikada nećemo priznati, naše institucije će ga poništiti. Mi ne možemo, kao država koja svojim Ustavom garantuje teritorijalni integritet i suverenitet na celoj teritoriji, prihvatiti takav akt. To je vrlo jasan stav Srbije i direktno je traženo da se članice Kontakt grupe i uopšte međunarodna zajednica odredi konkretno, tako što neće ni na koji način prihvatiti jednostrane akte.”\nGoran Bogdanović, međutim, naglašava da bi odvajanje severnog Kosova najviše štetilo upravo samim Srbima:\n“Pre svega zato što više od jedne trećine Srba, ili blizu dve trećine, živi južno od reke Ibar. Mislim da bi u tom slučaju upravo tim Srbima poslali poruku da o njima niko ne vodi računa i da država Srbija nije ta koja može da im obezbedi adekvatnu bezbednost, ekonomsku pomoć, poštovanje ljudskih i građanskih prava.”\nNa posletku, nekadašnja pomoćnica ministra spoljnih poslova SRJ, sada ekspert Evropskog pokreta u Srbiji Jelica Minić kaže da se eventualni izbor takvih jednostranih rešenja delimično zasniva i na činjeničnom stanju:\n“To je da niti Srbija ima kontrolu nad Kosovom niti vlasti u Prištini imaju kontrolu nad severnim delom Kosova gde je koncentrisana srpska manjina. Očigledno je da se, ukoliko takav put bude izabran, može očekivati da će to biti reakcija Srba na Kosovu. Naravno, bilo bi mnogo bolje da sva rešenja koja budu doneta budu usaglašena između Prištine i Beograda sa međunarodnom zajednicom, ali to očigledno nije nimalo jednostavno.”


EMA preporučuje pilulu protiv covida osobama s rizikom od teškog oblika bolesti - BH Glas\nNaslovnica Lifestyle Zdravlje EMA preporučuje pilulu protiv covida osobama s rizikom od teškog oblika bolesti\nEvropski regulator u petak je preporučio da se eksperimentalni lijek kompanije Merck daje unutar pet dana od pojave prvih simtpoma covida-19 onim odraslima koji ne trebaju kisik, ali su u riziku od razvoja teškog oblika bolesti.\nEvropska agencija za lijekove (EMA) navodi da bi lijek, koji je Merck razvio s Riddgeback Biotherapeuticsom, trebalo uzimati dva puta dnevno pet dana.\n“EMA je izdala preporuku kako bi podržala nacionalna tijela koja bi mogla odlučivati o mogućem ranom korištenju lijeka prije odobrenja za stavljanje u promet, u svijetlu rastućih stopa infekcija i smrti zbog covida-19 širom EU-a”, poručuje evropski regulator.\nEvropski regulator također je u petak poručio da se ne smije dojiti za vrijeme liječenja Merckovim lijekom Lagevrio.\nPrethodni članakAustrija uvodi lockdown za cijelu zemlju, od februara obavezna vakcinacija\nNaredni članakIzvjestioci VE zatražili od vlasti u Srbiji da uklone mural Ratka Mladića


Preporuka: 3869 / Link / Replika: 3 / Molimo vas da se ulogujete ili registrujete da biste mogli da šaljete komentare.\nPreporuka: 2190 / Link / Molimo vas da se ulogujete ili registrujete da biste mogli da šaljete komentare.\nPreporuka: 3577 / Link / Replika: 2 / Molimo vas da se ulogujete ili registrujete da biste mogli da šaljete komentare.\nPreporuka: 803 / Link / Replika: 99 / Molimo vas da se ulogujete ili registrujete da biste mogli da šaljete komentare.\nPreporuka: 3066 / Link / Molimo vas da se ulogujete ili registrujete da biste mogli da šaljete komentare.\nPreporuka: 2044 / Link / Molimo vas da se ulogujete ili registrujete da biste mogli da šaljete komentare.\nPreporuka: 1898 / Link / Molimo vas da se ulogujete ili registrujete da biste mogli da šaljete komentare.\nPreporuka: 1460 / Link / Molimo vas da se ulogujete ili registrujete da biste mogli da šaljete komentare.


BIVŠI MINISTAR PRESAVIO TABAKTomicina duševna bol od pola miliona dinara\nAutor: alo.rs | 14.06.2016. 10:46\nZa pretpljene duševne boli usled povrede časti i ugleda bivši ministar zdravlja profesor dr Tomica Milosavljević tužio je koordinatora nevladine organizacije “Doktori protiv korupcije” dr Draška Karađinovića.\nTomica Milosavljević traži odštetu od 490.000 dinara. U tužbi, koju novosadski "Dnevnik" poseduje OVDE, navodi se da je Karađinović svojim izjavama datim za "Naše novine" u novembru 2014. godine bivšeg ministra predstavio kao osobu “sklonu nemoralnim i prevarnim radnjama. Lice koje je akter brojnih afera za vreme dok je bio na funkciji ministra, te kao lice koje sada “traži imunitet” od krivičnog gonjenja, time što bi bio na međunarodnoj funkciji - direktora Svetske zdravstvne organizacije.\nKarađinović tužbu shvata kao pritisak na civilni sektor u našem društvu i najavljuje da će slučaj predočiti međunarodnim organizacijama. Tužba je podneta u januaru 2015, zbog dva teksta objavljena u “Našim novinama” 25. i 27. novembra 2014, a Karađinoviću je dostavljena 30. maja ove godine.\nKarađinović kaže kako je tužba podneta protiv njega lično, a ne protiv organizacije čije stavove je u izjavama zastupao.\n- To je možda u vezi s nagradom koju je udruženje dobilo od Evropske mreže za borbu protiv prevare i korupcije, partnera Evropske komisije iz ove oblasti. Mi smo jedina nevladina organizacija koja je dobila tu značajnu nagradu izvan kruga antikoruptivnih zdravstvenih institucija zemalja EU, jer smo ukazali i dokumentovali konkretne slučajeve korupcije, zloupotrebe i prevare u srpskom zdravstvu koje su uzrok velikih stradanja i patnji hiljada teško obolelih pacijenata - kaže dr Karađinović za “Dnevnik”.\nSmatra da je tužba pokušaj zastrašivanja njegove NVO, kako bi prestali da ukazuju na brojne afere koje su opteretile devetogodišnji mandat bivšeg ministra, čime se otvara i pitanje odgovornosti. Karađinović dodaje kako ostaju otvorena pitanja bivšem ministru o odgovornosti za nerešavanje afera Hitne pomoći u Beogradu, vakcine protiv svinjskog gripa, dijaliznih rastvora za bubrežne bolesnike koji kristalizuju u Kraljevu, kao i afere Jucit gde je nestalo 100 miliona dinara -\n- Ispada da su ovakva pitanja zabranjena jer izazivaju duševnu bol kod tada nadležnih državnih rukovodilaca- tvrdi koordinator.\nOn je angažovao specijalizovanog advokata koji analizira dva članka s izjavama za koje bivši ministar tvrdi da su mu nanele štetu. Kako navodi, advokat nije ustanovio nijednu uvredljivu tvrdnju koja se odnosi na ličnost bivšeg ministra, već samo vrednosne sudove o brojnim aferama u zdravstvu iz tog perioda.\n- Bivši ministar tvrdi u tužbi da je zbog mojih kritika osetio stres i nelagodu visokog inteziteta. Nekako ga duša boli baš u protivrednosti od 490.000 dinara, koliko tužbom potražuje od mene. Zato će advokat predložiti da sud izvrši uvid u zdravstveni karton bivšeg ministra zdravlja, kako bi utvrdili da li se zbog tolikog stresa obraćao za pomoć psihijatru ili je to marketinški stres? A zamisite samo pod kakvim su stresom sve ove godine porodice pacijenata obolelih od raka koji su preminuli uz saznanje o trgovini listom čekanja na Institutu za onkologiju Vojvodine, o čemu je pisano u stotinama novinskih tekstova širom Srbije - kaže Karađinović.\nOn kaže kako je u spornim tekstovima pozvao Milosavljevića da položi račun narodu za rezultate svog dugogodičnjeg mandata i smatra da to ne može da bude uvreda ili kleveta, već norma ponašanja u svakom demokratskom društvu. Smatra da prestoji višegodišnja iscrpljujuća sudska borba da dokaže kako ukazivanje na koruptivne afere i zahtev za utvrđivanje odgovornosti visokih zvaničnika, ne sme i ne može da bude tumačeno kao kleveta i uvreda.\n- Jasno je da ćemo s ovom neosnovanom tužbom bivšeg ministra kao mehanizmom zastrašivanja NVO upoznati i naše partnere, kao i druge zainteresovane činioce iz Evropske unije. Otvaranje Poglavlja 23 gde je stavljen akcenat na podršku borbi protiv korupcije će možda pomoći našim bivšim političarima da prihvate princip polaganja računa narodu bez osećanja uvređenosti i duševnog bola - kaže dr Karađinović za "Dnevnik".


Emocionalna inteligencija: Individualne konsultacije putem skajpa\nViše od deset godina se bavim emocionalnom inteligencijom, pozitivnom psihologijom, psihologijom sreće i blagostanja i ljubavnim vezama.\nMoj pristup radu je integrativan, kombinujem geštalt, transakcionu analizu, analitičku psihologiju i još mnogo toga što sam tokom svih ovih godina rada naučila na raznim stranama od raznih učitelja.\nVolim svoj posao i uživam u tome da učim druge ljude da upoznaju i zavole sebe. Volim da podstičem klijente da istraju u ostvarenju svojih ciljeva i raduje me kada čujem da se neko, zahvaljujući između ostalog i meni, oseća bolje u svojoj koži i svoj život živi potpunije i kvalitetnije.\nPored toga što pišem na ovom blogu i držim predavanja po pozivu, radim i individualne konsultacije preko skajpa. U skladu sa željama i potrebama klijenata, možemo da se vidimo i čujemo, samo čujemo ili pišemo. Svaki od ova tri načina je dobar i donosi efekte.\nKako da znate da li biste imali koristi od ovih konsultacija?\n*ako verujete da su svi odgovori i rešenja u vama, ali vam je potrebna podrška nekog sa strane, ove konsultacije su za vas\n*ako ste spremni da se zagledate u sebe i da svakodnevno izdvajate vreme za sebe i svoj lični rast, ove konsultacije su za vas\n*ako ne krivite druge i životne okolnosti za sve neprijatno što vam se dešava, nego verujete da ste vi odgovorni za svoj život i spremni ste da učite i razvijate se, ove konsultacije su za vas\n*ako osećate da možete više da postižete i potpunije živite, ove konsultacije su za vas\n*ako se osećate zarobljeno ili izgubljeno u svom životu, a verujete da je u vašim rukama moć da pronađete sebe i svoj put, ove konsultacije su za vas\n*ne znam odgovore na vaša pitanja, ali znam kako da vas dovedem do njih, oni su u vama\n*nemam rešenja za vaše probleme, ali znam kojim putem vi možete da dođete do njih\n*umem da saslušam i postavim prava pitanja, ona koja će vas dovesti u kontakt sa vama samima i vašom ličnom mudrošću\n*umem da predložim vežbe i zadatke koji će vas u vašoj trenutnoj situaciji osnažiti i pomoći vam da prevazilazite izazove koji su pred vama\nDa li su te konsultacije psihoterapija?\nNe, ove konsultacije nisu psihoterapija u klasičnom smislu. Iako se ponekad neminovno dotaknemo događaja iz prošlosti, akcenat u radu je na sadašnjem trenutku i budućnosti.\nZa individualne konsultacije putem skajpa pišite mi\nNapišite nešto ukratko o sebi i šta je to što želite da poboljšate kod sebe i u svom životu, kako bih mogla da procenim da li mogu da pomognem na ovaj način.


ZEKOVIĆ: Inat u politici nije dobar pristup – Portal Luca\nZEKOVIĆ: Inat u politici nije dobar pristup\nOdbacivanje određenih vrijednosti, samo zato što ih povodom slučaja Leposavić baštini i opoziciona partija podsjeća na ponašanje drskog tinejdžera, upozorio je u izjavi za Pobjedu aktivista za ljudska prava i član Savjeta građanske inicijative „21. maj“ Aleksandar Saša Zeković, komentarišući najavu predsjednika Skupštine Crne Gore i lidera Demokrata Alekse Bečića da će poslanici ove partije biti uzdržani prilikom glasanja o smjeni ministra pravde, ljudskih i manjinskih prava Vladimira Leposavića.\nValjda je suštinsko pitanje, naglašava Zeković, da li je smjena ministra Leposavića dobra za Crnu Goru ili ne, a ne da li će u njegovoj smjeni učestvovati i vodeća opoziciona partija.\nBečić je, obrazlažući odluku da Demokrate ne glasaju za smjenu Leposavića, odnosno da budu uzdržani, rekao da oni jesu saglasni sa razlozima za smjenu ministra pravde, ali da ga oni „neće smjenjivati sa DPS-om“.\n“Razrješenje članova Vlade treba da bude stav dogovora parlamentarne većine. U narednim danima ćemo jasno napraviti razliku uzmeđu onog što je naš vrednosni sud i razlozima za smjenu”, kazao je Bečić.\nZeković upozorava da ovakvim stavovima „ne treba nanositi štetu čitavom društvu i državi zbog inata prema jednoj opozicionoj partiji“.\n“A naročito ne nakon sjednice Savjeta bezbjednosti Ujedinjenih nacija na kojoj je Crna Gora pomenuta u prilično negativnom kontekstu”, istakao je on.\nParlamentarne partije, kategoričan je on, bez obzira da li su u vlasti ili opoziciji, treba da sarađuju i podržavaju vrijednosti na kojima počiva demokratski svijet i savremena Crna Gora.\n“Prilike i situacije u kojima vlast i opozicija imaju dodirne tačke i iskazuju privrženost istim vrijednostima u crnogorskom slučaju, nažalost, nijesu baš tako česte, pa zato i zabrinjava nastup predsjednika Skupštine Crne Gore Alekse Bečića koji je posljednjih dana, što je bilo pohvalno, intenzivno govorio o potrebi dijaloga”, naglašava Zeković.\nInat u politici, naglašava naš sagovornik, posebno u politički podijeljenom društvu, nije dobar pristup.\n“Demokratsku partiju socijalista treba uvažiti kao vodeću opozicionu partiju i ohrabriti je da doprinosi dijalogu i nacionalnom pomirenju. Nije dovoljno pobijediti na izborima ili biti dio političke većine, već je za uspostavljanje održivih i funkcionalnih institucija, povjerenja i prevazilaženje napetosti, poželjna i potrebna saradnja i dijalog sa svim opozicionim partijama i drugim društvenim strukturama”, kaže Zeković.\nPovezane teme:Aleksandar Saša Zeković\nDEMOKRATE ZEKOVIĆU: Pokažite poštovanje prema žrtvama genocida\nZEKOVIĆ: Još nijesu otkrivene osobe koje su prijetile porodici Fane Felije\nGlobusprije 37 minuta


Parižani raspršili snove Crvene zvezde — 4:1 (foto) - 11.12.2018, Sputnik Srbija\nFudbaleri Crvene zvezde porazom od Pari Sen Žermena u Beogradu oprostili su se od Lige šampiona i nisu uspeli da obezbede evropsko proleće. 11.12.2018, Sputnik Srbija\nvesti, fk crvena zvezda, pari sen žermen (psž)\n"Crveno-beli" su u poslednjem kolu poraženi od "Svetaca" rezultatom 4:1 (2:0), čime su ostali na poslednjem mestu grupe C.\nEkipa Vladana Milojevića ostala je na četvrtom mestu sa četiri boda, a nakon večerašnjih rezultata, u nokaut fazu će pored Parižana otići i Liverpul, koji je savladao Napoli na "Enfildu".\nFudbaleri Crvene zvezde uoči utakmice\nOno što će sigurno pamtiti u Zvezdi jeste da su se prvi put u ovom formatu plasirali u Ligu šampiona, da su ugostili velikane evropskog fudbala, srušili moćni Liverpul na "Rajku Mitiću" i time postali prvi srpski klub koji je ostvario pobedu u ovom takmičenju.\nUtakmica pred 55.000 ljudi na stadionu "Rajko Mitić" počela je onako kako se niko nije nadao — atmosfera je više uticala na domaće igrače, momci u crveno-belim dresovima su bili stegnuti, što je protivnik iskoristio da od starta preuzme kontrolu.\n© Sputnik / Aleksandar MilačićNavijačka ikonografija bila je u znaku proboja Solunskog fronta!\nNavijačka ikonografija bila je u znaku proboja Solunskog fronta!


pink.rs | Obeležen Dan kosmetskih žrtava\nDan kosmetskih žrtava obeležen je danas u Spomen sobi u prostorijama Udrženja porodica kidnapovanih i ubijenih na KiM, gde je istaknuto da je 10. jun jedan od najtragičnijih dana za srpski narod na KiM - dan početka velikih stradanja, patnje, terora, zločina...\nGeneralni sekretar predsednika Srbije Nikola Selaković je rekao da je 10. jun 1999. godine dan u kome je "otvorena sezona lova" na Srbe na KiM i dodao da od tog dana niko više ni za jedno jedino ubijeno srpsko dete, staricu, starca, ženu ili čoveka nije snosio nikakvu odgovornost.\nSelaković je podsetio da su Srbe na KiM kidnapovali, ubijali, sliovali, mučili...\n- Koliko god se trudio, kao čovek, da razumem porodice žrtava slagao bih ako bih rekao da ih u potpunosti razumem i da saosećam jer to, nažalost, može da oseti samo neko kome je najbliži stradao, mučen, silovan, otet ili ubijen na mučki i svrep način - rekao je Selaković.\nNaveo je da ovo nije prvi put da prisustvuje događajima u spomen sobi Udrženja porodica kidnapovanih i ubijenih na KiM i da će tu dolaziti i ubuduće, te poručio da bi na takva mesta trebalo da dovodimo i svoju decu, "jer ako mi ne budemo pričali o našim žrtvama, budite sigurni da o njima neće pričati niko".\n- A onaj o kome ne priča niko kao da nije ni postojao, a ovde su 2.501 ime čoveka i žene sa KiM koji su svoje živote izgubili na pravdi Boga - dodao je Selaković.\nPredsednik Udrženja porodica kidnapovanih i ubijenih na KiM Simo Spasić je istakao da porodice žrtava traže pravdu.\n- Da je svakom Srbinu, državnicima Srbije, vođama opozicije i NVO ubijen po član porodice u ratu na prostoru bivše SFRJ lakše bi razumeli jezik srpskih žrtava - rekao je on.\nZatražio je da država zakonom reguliše prava porodica civilnih žrtava rata, navodeći da je Srbija jedina zemlja u regionu koja nema taj zakon.\nSpasić je zahvalio zameniku gradonačelnika Beograda Goranu Vesiću koji je, kako je istakao, mnogo pomogao Udrženju porodica kidnapovanih i ubijenih na KiM.\n- Zamenik gradonačelnika nam je mnogo pomogao za razliku od drugih koji su nam okrenuli leđa. Ova prostorija je od Grada, ali ja očekujem da će nam on veoma brzo, sa svojim saradnicima, naći adekvatniju prostoriju u prizemlju da mogu građani i porodice žrtava da dođu - rekao je Spasić.\nObeležavanju Dana kosmetskih žrtava prisustvovali su zamenik direktora Kancelarije za KiM Dušan Kozarev, zamenik gradonačelnika Beograda Goran Vesić, porodice žrtava sa KiM...\nĐurić: Negujemo sećanje na žrtve i tražimo pravdu\n20 godina od prve otmice srpskog civila na KiM, Đurić: Nezaborav je naša dužnost (FOTO)


Vremenska prognoza: Bled\nPoštovani nalazite se na strani vremenske prognoze za selo, mesto ili grad Bled. Na ovoj strani možete saznati trenutnu i dugoročnu vremensku prognozi za selo, mesto ili grad Bled. Kada je reč o kratkoročnoj vremenskoj prognozi za selo, mesto ili grad Bled, možete saznati trenutnu temeraturu, brzinu vetra, vlažnost, kao i atmosferski pritisak. Kada je reč o dugoročnoj prognozi vremena za selo, mesto ili grad Bled možete pogledati predviđanja za opis vremena, temperaturu, pritisak i brzinu vetra.\nPrognoza vremena, Bled\nSve podatke o vremenu za (selo, mesto ili grad) Bled prenosimo Vam sa najboljim namerama. Ne garantujemo potpunu tačnost podataka koje pronađete na našem sajtu. Podatke o vremenu prenosimo sa ozbiljnih svetskih meteoroloških sajtova.


Nabavka ogreva prazni džepove | Patak Online – Valjevo vesti\nSreda, 12. avgust 2020. -\nZatvorenici mogu da koriste skajp i viber\nU Valjevu pet osoba obolelo od korona virusa\nApel fabrika Odbrambene industrije Srbije\nEksplodirao automobil u centru Valjeva\nNabavka ogreva prazni džepove\nVALJEVO- Iako su ovih dana temperature skoro letnje, mnogi građani se uveliko spremaju za novu zimsku grejnu sezonu. U Valjevu više od 70 odsto domaćinstava ima individualno grejanje, dok su ostali priključeni na daljinski sistem grejanja. Na stovarištima kažu da kupaca ima dosta, ali „nema robe“, poput sušene „Kolubare“. Što se tiče drva, ona su ponovo poskupela i sada kubik košta 5.000 dinara bez prevoza, oko 1.000 dinara više nego pre mesec dana.\n„Iako je prodaja krenula još u aprilu, u ovom momentu trenutno je veća potrožnja od ponude, iz razloga što nema dovoljno nasečenog drveta, a najviše se traži cerovo i bukovo”, kažu prodavci ogrevnog drveta.\nUglja na stovarištima ima u dovoljnim količinama, osim sušene „Kolubare“, za koju treba izdvojiti 14.000 dinara po toni, a koja bi na ovdašnja stovarišta trebalo da stigne ovih dana. Bosanski ugalj ”Kreka” košta od 13.000 do 15.000, a ”Banović“, koji je i najkvalitetniji, 17.000 dinara sa prevozom.\nKako kažu na valjevskim stovarištima, ove sezone smanjena je potražnja drva, jer su mnoga domaćinstva prešla na pelet, koji po toni košta od 180 do 210 evra. Na stovarištima ga ima u dovoljnim količinama, a mnogi proizvođači već su ugovorili prodaju do kraja godine.\n„Cene ovog energenta ostale su na prošlogodišnjem nivou. Tona bukovog peleta je 180 evra i ona se prema rečima proizvođača nije menjala poslednje dve godine. Za druge vrste peleta treba izdvojiti u proseku 20 do 30 evra manje po toni“, kažu na jednom od valjevskih stovarišta.\nZa razliku od građana koji imaju idividualno grejanje, koji ogrev moraju da plate odmah ili tek na nekoliko rata, da sami unose ugalje ili drva i da lože vatru, oni koji su priključeni na daljinski sistem grejanja nemaju te muke. Oni koji nemaju merače grejanje plaćaju tokom čitave godine u jednakim ratama, za razliku od građana koji imaju individualno grejanje i ogroman novac moraju odjednom da izdvoje za ogrev. Pored toga, cena grejanja u Valjevu nije se menjala već nekoliko godina.\nPrethodni članak Hit komedija “Ukrađena ličnos'” u Valjevu\nSledeći članak Novo naselje i tri sela bez vode\n11. avgusta 2020. - 09:25\n10. avgusta 2020. - 09:05\nDragan Miljković na Sutra zaprašivanje komaraca


Vulin obišao VFC „Zastava film“ – Studio B\nVulin obišao VFC „Zastava film“\nVulin obišao VFC „Zastava film“ Tanjug\nObjavljeno: 10.01.2018. 17:33 Izmenjeno: 10.01.2018. 17:33\nMinistar odbrane Aleksandar Vulin obišao je danas Vojnofilmski centar „Zastava film“, ustanovu koja funkcioniše u okviru Uprave za odnose sa javnošću Ministarstva odbrane, istakavši tom prilikom da je Vojska čuvar tradicije i najviših vrednosti u našem društvu\n„Upravo zbog toga, smatramo da sve ono što Vojska zna i hoće da pokaže i podeli sa čitavim našim društvom treba da bude predstavljeno i kroz “Zastava film“. Ove godine ćemo proizvesti i staviti na raspolaganje čitavoj javnosti, svakoj zainteresovanoj televiziji, školi ili omladinskom kampu, vinjete koje će govoriti o našoj istoriji“, rekao je on.\n„Zastava film“ će napraviti veći broj osvrta na najznačajnije istorijske događaje u našem narodu i dati mogućnost da u najsavremenijoj tehnologiji sve to vidimo, zapamtimo i podelimo, dodao je Vulin.\nTokom današnjeg obilaska, Vulinu su prikazana i dva pilot projekta te vojnofilmske ustanove – jedan o najznačajnijih događaja iz naše bogate vojničke istorije i drugi o kodeksu časti, navodi se u saopštenju Ministarstva pravde.\nVojnofilmski centar „Zastava film“ obavlja poslove vezane za proizvodnju informativnih, filmskih, video i multimedijalnih proizvoda namenjenih za informisanje javnosti o aktivnostima Ministarstva odbrane, kao i za obučavanje i osposobljavanje komandi, jedinica, ustanova i pripadnika Vojske Srbije.


Izvor: JUGpress.com, 24.Jul.2021, 22:26\nPredsednica Vlade Srbije Ana Brnabić obišla je danas u Vladičinom Hanu pogon fabrike koja šije zaštitne maske.\nOna je zajedno sa prvim potpredsednikom Vlade i ministrom prosvete, nauke i tehnološkog razvoja Brankom Ružićem obišla ovu opštinu.\nZa izgradnju novog vrtića u ovoj opštini izdvojeno je ukupno približno 30 miliona dinara, pri čemu je Ministarstvo privrede učestvovalo sa 21 milion, a opština Vladičin Han devet miliona dinara.\nBrnabić je najavila dalja ulaganja u ovu opštinu i dodala da će sa predstavnicima opštine razgovarala o rešavanju problema vodosnabdevanja u visinskim delovima grada i udaljenim mesnim zajednicama, kao i o smanjenju trenda nezaposlenosti.\nOcenila je da je u toj oblasti dosta urađeno u prethodnom periodui apostrofirala da je otvaranjem fabrike „Teklas“ i izgradnjom Koridora 10 nezaposlenost sa 30 smanjena na 13 posto i obećala da će Vlada Srbije, zajedno sa opštinom, raditi na pružanju podrške malim i srednjim preduzećima.\nRužić je najavio dogradnju vrtića “Zvončica” za smeštaj još četrdesetoro dece, jer se u Hanu na listi čekanja, u ovom trenutku, nalazi 110 mališana.\nOcenio je da je “to lepa vest za Vladičin Han” za koji kaže da je “nekada važio za siromašnu opštinu, a sada je nosilac razvoja u Pčinjskom okrugu”.\nDržavni sekretar Ministarstva privrede Dragan Stevanović rekao je da su Vlada i resorno ministarstvo u prethodnom periodu za ukupno 22 projekta u Pčinjskom okrugu investirali približno 880 miliona dinara.\nOn je rekao i da je u opštinu Vladičin Han uloženo 120 miliona dinara za razne projekte i da je polovinu sredstava obezbedila je lokalna samouprava.\nOn je naglasio da je Vladičin Han mnogo toga uradio na razvoju svoje sredine, smanjenju nezaposlenosti, izgradnji putne infrastrukture i da će zbog toga i dalje imati podršku kakvu zaslužuje.\nDanas: Brnabić: Neću da komentarišem Beluvukove izjave, jer su to reči psihopate i koljača\nOkRadio.rs: Brnabić: Bosilegrad zadao DOMAĆI ZADATAK mnogo većim lokalnim samoupravama\nBeta Video: Brnabić u poseti Pčinjskom okrugu: Obilazak Doma zdravlja u Bosilegradu\nBeta Video: Brnabić: Bosilegrad zadao domaći zadatak u vakcinaciji i većim i bogatijim samoupravama


Jeftini letovi iz Sudana za Bahame - Avionske karte Sudan Bahami - eSky.ba\nLetovi iz Sudana za Bahame\nPretražite letove iz Sudana za Bahame\nProvjerite najbolje ponude letova iz Sudana za Bahame\n✔ Postoje li posebne ponude za letove iz Sudana za Bahame na eSky.ba?\n✔ Mogu li se pobrinuti za osiguranje prilikom rezervacije leta iz Sudana za Bahame?\n✔ Ako rezerviram let iz Sudana za Bahame, mogu li rezervirati ujedno i smještaj?\n✔ Koje avio-kompanije nude letove iz Sudana za Bahame?\nBudite sigurni, da na eSky.ba ponuda letova iz Sudana za Bahame uključuje ne samo niskotarifne avio-kompanije, već i one koje su specijalizirane za visoki standard.


Iz Delegacije EU u BiH za Fokus: Usvojite novi zakon o sukobu interesa\nNakon imenovanja Volodera\nOvo je ujedno i jedna od obaveza iz 14 ključnih prioriteta sadržanih u Mišljenju Evropske komisije o zahtjevu BiH za članstvo u EU, naveli su za Fokus iz Delegacije EU u našoj zemlji\nIz Delegacije Evropske unije i Ureda specijalnog predstavnika EU u Bosni i Hercegovini ponovo su apelovali na vlasti u BiH da što prije usvoje novi zakon o sukobu interesa koji je u skladu s evropskim standardima.\nApel je upućen u odgovoru iz Delegacije EU na upit Fokusa da prokomentiraju činjenicu da je Vlada FBiH imenovala Elmedina Volodera, poslanika u Predstavničkom domu Parlamenta FBiH za direktora JP “Autoceste FBiH“, uprkos tome što postojeći zakon u Federaciji zabranjuje imenovanje izabranog zvaničnika na poziciju direktora nekog javnog preduzeća ukoliko nije prošlo šest mjeseci od njegovog odricanja od mandata.\nAutor: S. DEGIRMENDŽIĆ\nPodsjećamo Voloder je jučer imenovan za direktora, a danas je podnio zahtjev za prestanak mandata u Parlamentu FBiH.\nOsim toga njegovo ime veže se za nekoliko firmi koje su dobile ugovore za poslove vrijedne desetine miliona maraka, a koje se finansiraju iz budžeta.\nIz Delegacije EU i Ureda specijalnog predstavnika EU u BiH odgovarajući na naš upit o njihovom stavu u vezi s ovim najsvježijim grubim kršenjem Zakona o sukobu interesa FBiH, podsjećaju da su posljedice lošeg upravljanja sukobom interesa ozbiljne, te ističu značaj donošenja novog zakona u borbi protiv korupcije, te za evropski put BiH.\n– Pridržavanje najviših standarda integriteta, utvrđivanja i sprječavanja sukoba interesa ključno je za dobro upravljanje i održavanje povjerenja građana u javne institucije. Ponovno apelujemo na vlasti u BiH da usvoje novi zakon o sukobu interesa koji je u skladu sa evropskim standardima, a čija bi provedba omogućila značajan napredak u borbi protiv korupcije u BiH. Ovo je ujedno i jedna od obaveza iz 14 ključnih prioriteta sadržanih u Mišljenju Evropske komisije o zahtjevu BiH za članstvo u EU. Posljedice lošeg upravljanja sukobom interesa su ozbiljne. Čak i sama percepcija sukoba interesa može biti štetna jer podriva povjerenje u javne institucije i njihove dužnosnike, te dovodi u pitanje legitimitet njihovog djelovanja, koje se uvijek treba rukovoditi javnim interesom- naveli su za Fokus iz Odjela za komunikacije Delegacije Evropske unije i Ureda specijalnog predstavnika EU u Bosni i Hercegovini.\nPodsjećamo, u FBiH od 2013. godine kada su ovlasti utvrđivanja sukoba interesa oduzete Centralnoj izbornoj komisiji BiH koja je do tada obavljala taj posao, nije formirano tijelo koje će razmatrati da li je neki od zvaničnika u sukobu interesa.\nZbog toga se i ne zna tačan podatak koliko je zvaničnika proteklih godina u FBiH bilo u sukobu interesa i kakvu su korist za sebe i određene centre moći na taj način ostvarili.\nIako u Zakonu jasno stoji da izabrani zvaničnik, to znači i poslanik ne može biti dio menadžmenta nekog javnog preduzeća ukoliko od prestanka poslaničkog mandata takvoj osobi nije prošlo šest mjeseci, Voloder je imenovan, jer apsurdno je, ne postoji komisija ili neki drugi organ koji je ovlašten da utvrdi da je on u sukobu interesa.\nNezvanično smo saznali u CIK-u da u vrijeme dok je CIK imao ovlasti utvrđivanja sukoba interesa ne bi bilo moguće da Voloder bude izabran za direktora dok ne prođe šest mjeseci od dana kad se odrekao mandata.\nOčigledno da ovakva situacija odgovaraja vladajućim strukturama na nivou FBiH, ali ni opozicija u Federalnom parlamentu se nije „pretrgla“ da više potencira rješavanje ovog problema.\nNa državnom nivou u Predstavničkom domu PSBiH u januaru je usvojen Prijedlog zakona o sprečavanju sukoba interesa u institucijama vlasti BiH, koji su predložili poslanici Damir Arnaut (NS), Saša Magazinović(SDP) i Jasmin Emrić (NES).\nMeđutim, Dom naroda PSBiH se još nije izjašnjavao ovom zakonu, pa činjenica da su se predlagači Arnaut, Magazinović i Emrić izborili da nakon tri i po godine bude usvojen u Predstavničkom domu, sve dok ne dobije zeleno svjetlo i u Domu naroda PSBiH ne znači ništa.\nTrenutno je procedura zakočena na Ustavnopravnoj komisiji Doma naroda, a zanimljivo je da je nedavno o ovom zakonskom rješenju na sjednici te komisije Asim Sarajlić(SDA) bio suzdržan,a njegov stranački kolega Amir Fazlić podržao je prijedlog .\nInače, ovaj zakon predložen je još u prošlom sazivu Predstavničkog doma, a rađen je uz konsultacije predstavnika više stranaka i s međunarodnom zajednicom.\nPredloženi zakon, između ostalog, predviđa osnivanje komisije za odlučivanje o sukobu interesa čiji članovi ne bi bili poslanici i delegati iz PSBiH, kao što je to sada slučaj.\nTakođer je predviđeno da za člana komisije ne može biti imenovana osoba koja je nosilac javne funkcije. Kandidat za člana komisije, između ostalog, mora ispunjavati uslov da nije član političke stranke, kao i to da pet godina prije kandidiranja za predsjednika ili člana komisije nije obavljao funkciju poslanika, delegata, odbornika ili vijećnika, gradonačelnika, načelnika općine, člana vlade ili savjetnika na bilo kojem nivou vlasti u BiH.\nSvoj prijedlog istoimenog zakona radilo je i Ministarstvo pravde BiH, ali taj zakon i od strane međunarodne zajednice ocijenjen je manjkavim i lošim rješenjem,.\nAutor: S. Degirmendžić/Fokus.ba\n#delegacija eu u bih#izdvojeno#elmedin voloder\nNove transfere prate priče o sukobu interesa i političkoj korupciji\nElmedin Voloder je novi direktor Autocesta FBiH\nEU: Presuda Mladiću temelj je za evropski put Bosne i Hercegovine


Diplome više hiljada zaposlenih u javnom sektoru u BiH u opasnosti da budu osporene - Antikorupcija\nDiplome više hiljada zaposlenih u javnom sektoru u BiH u opasnosti da budu osporene\nPod upitnikom su diplome stečene u periodu od 15.08.2011. godine do 2013. godine od visokoškolskih ustanova koje su nakon tog perioda uspjele obezbijediti akreditaciju. I sve diplome do sada neakreditovanih univerziteta i visokih škola u BiH.\nDiplome više hiljada zaposlenih u javnom sektoru u BiH, stečene na neakreditovanim visokoškolskim ustanovama od 15.08.2013. godine su, prema slovu zakona, u opasnosti da budu osporene, ukoliko bi ih oni koji su ih stekli na akreditovanim, u konkurisanju za zaposlenje, osporili na sudovima. Takođe, i diplome svih do sada neakreditovanih visokoškolskih ustanova, koje akreditaciju nisu obezbijedile iz bilo kojeg razloga.\nOvo proizilazi iz odredbi Okvirnog zakona o visokom obrazovanju u BiH, ali i tumačenja koje godinama daju zaduženi za ovu oblast. Konkretno, do sada su se na tu temu sa takvim stavovima oglšavali Ministarstvo civilnih poslova, odnosno Vijeće ministar BiH, kao i nadležna Agencija za razvoj visokog obrazovanja u i osiguranje kvaliteta BiH i Centar za priznavanje diploma (CIP).\nU više sudskih predmeta, sudovi u BiH su i presudili na taj način, pozivajući se na tumačenja nadležnih. A unazad dvije godine na to su svojom kampanjom ukazivali i iz neformalne grupe studenata i drugih zainteresovanih za uređeno visoko obrazovanje u BiH „Akreditovane visokoškolske ustanove – priznate diplome“.\nZa portal Antikorupcija.info sa pravne strane tumačenje je dao i brčanski advokat Igor Đurić, koji u svojoj analizi stanja podsjeća da je Okvirni zakon o visokom obrazovanju u Bosni i Hercegovini usvojen još 2007. godine, nakon čega je uslijedila i njegova izmjena i dopuna 2009. godine, ali su, po njemu, mnoge stvari ostale neriješene kao što je član 61. Zakona.\n„Naime, Zakon se između ostalog bavi pitanjima kao što su licenca i akreditacija, pa licenca predstavlja dozvolu za početak i obavljanje djelatnosti visokog obrazovanja, dok je akreditacija proces kojim se na osnovu spoljašnje revizije i ocjene kvaliteta potvrđuje da je visokoškolska ustanova u svom radu ispunila utvrđene standarde i kriterijume. Dakle, razlika između licenciranja i akreditacije je u činjenici da je licenciranje dozvola za početak rada i obavljanja djelatnosti visokog obrazovanja, a akreditacija je potvrda kvaliteta rada visokoškolske ustanove. Članom 54. Okvirnog zakona je decidno je propisano da nadležni državni organi, te drugi organi i organizacije u BiH će, u svrhu zaposlenja ili javne funkcije, priznavati samo one akademske stepene i diplome koje izdaju akreditirane visokoškolske ustanove“ – kaže Đurić.\nOn je pojasnio da je, potpuno nedefinisanim, Članom 61. zakona, propisano da stupanjem na snagu, postojeće visokoškolske ustanove dobijaju privremenu akreditaciju od nadležne institucije, da se u privremenoj akreditaciji određuje rok u kojem će se obaviti akreditacija, te da će ona biti obavljena u periodu od najviše dvije godine od dana stupanja na snagu zakona, što znači do 2009. godine. Naknadno je Zakonom o izmjeni i dopuni ovog zakona rok od dvije godine je zamijenjen rokom od četiri godine, što znači da je krajnji rok za akreditaciju bio 2011. godina, preciznije 15.08.2011. godine.\nKako proces akreditacije u BiH nije započeo na pravi način, uslijedilo je kašnjenje u akreditaciji visokoškolskih ustanova, pa su prve akreditacije dodijeljene tek za period od 2013. godine, te je u RS Univerzitet u Istočnom Sarajevu dobio akreditaciju na period od pet godina od 01.04.2013. godine do 01.04.2018. godine, Univerzitet u Banjoj Luci za period od 15.08.2013. godine do 15.08.2018. godine, Univerzitet za poslovne studije Banja Luka za period od 27.02.2013. do 27.02.2018. godine itd. Kasnije su im produžene akreditacije na novi period od pet godina.\n„Ukoliko uzmemo u obzir navedeno, dolazimo do zaključka da sve diplome izdate od visokoškolskih ustanova u BiH, u periodu od 15.08.2011. godine pa do dobijanja novih akreditacija, se ne mogu priznati prilikom zapošljavanja u javnom sektoru u Bosni i Hercegovini“ – izričit je u svom tumačenju ovaj advokat.\nU prilog svojih tvrdnji on navodi i Odgovor HEA BiH na pitanje poslanice Predstavničkog doma Parlamentarne skupštine BiH Azre Hadžiahmetović, koja je još 2011. godine postavila pitanje vezano za izvršenje člana 54. Okvirnog zakona o visokom obrazovanju u BiH. Početkom naredne godine u zvaničnoj formi odgovor joj je dostavljen od strane Vijeće ministara BiH.\n„Kako je zakonski rok za prvu akreditaciju istekao 15. avgusta 2011. godine, te pošto do danas nije izvršena akreditacija ni jedne visokoškolske ustanove u BiH, nadležni državni organi ne bi trebali priznavati visokoškolske diplome stečene nakon 15.08.2011. godine, bilo u svrhu zaposlenja ili javne funkcije“ – odgovor je dostavljen tadašnjoj poslanici PD PS BiH.\n„Naravno da se i dalje vrši zapošljavanje lica koja su diplome stekli u navedenom periodu, ali ukoliko se desi da zainteresovani protivkandidat podnese žalbu na konkurs ili pak pokrene upravni spor pred nadležnim sudom vrlo vjerovatno je da će uslijediti poništenje konkursa i nova procedura. Međutim, obzirom da za kašnjenje u procesu akreditacije nisu odgovorni studenti nego isključivo visokoškolske ustanove i druge nadležne institucije potrebno je pronaći način da se navedeni problem eliminiše, a samim tim i nepravda prema diplomiranim studentima“ – pravno je tumačenje po ovom pitanju brčanskog advokata.\nIz neformalne grupe građana „Akreditovane visokoškolske ustanove – priznate diplome“ su iskazali zadovoljstvo što su u dosadašnjem toku kampanje uspjeli da pokrenu ovo pitanje sa mrtve tačke i što se na ovu temu sve više vodi polemika i što dobijaju širu podršku za svoje aktivnosti.\n„Drago nam je što se ovom temom, osim nas studenata u RS, bave i studenti i drugi zainteresovani u Brčko Distriktu, „Karton revolucija“ u Tuzli, a nadamo se aktivnosti proširiti i na prostor cijele BiH. Činjenica da još uvijek ima veliki broj visokoškolskih ustanova koji nisu obezbijedile akreditacije a izdaju diplome je za brigu ne samo nas studenata, već bi se tim problemom na pravi način napokon trebali pozabaviti mnogi u nizu nadležnih u oba entiteta, Distriktu, kao i na nivou BiH“ – izjava je člana Grupe Gorana Ristića.\nOznakeAdvokat Igor Đurić Neakreditovane visokoškolske ustanove


"Nove ideje za stare zgrade" ~ Mreza Kreativnih Ljudi\n19.2.16 desavanja, konferencije No comments\nKonferencija"New ideas for old buildings - Nove ideje za stare zgrade" održaće se u Beogradu od 22. do 23. februara, u Domu omladine Beograda i Magacinu u Kraljevića Marka.\nNa ovoj konferenciji otvoriće se pitanje sudbine neiskorišćenih objekata u javnom vlasništvu.\nS jedne strane, grad i gradske opštine raspolažu velikim brojem praznih prostora, a sa druge veliki broj organizacija, neformalnih grupa i pojedinaca imaju potrebu za prostorom koju ne mogu da reše po postojećim pravilima. Pored samog iskorišćavanja postojećih objekata, važno pitanje je i uključivanje građana u donošenje odluka o njihovom najboljem korišćenju.\nŽelja organizatora je da ovom konferencijom pospeše proces promišljanja i razvijanja novog modela efektivnog korišćenja praznih zgrada u javnom vlasništvu, modela koji bi omogućio veće uključivanje građana u razvoj njihove zajednice.


POGREŠILA, u skupštinu donela kamen umesto kosovsku zemlju ... | WebTribune\nHome IZBOR POGREŠILA, u skupštinu donela kamen umesto kosovsku zemlju …\nPosle opomena Bošku Obradoviću i Ivanu Kostiću iz Dveri na početku, predsednica parlamenta Maja Gojković je izrekla i tri opomene poslanici Mariji Janušević.\nU nastavku sednice izređena je i još jedna opomena Ivanu Kostiću.\nJanjuševićeva je potom prišla stolu za predsedavajuće, i pored upozorenja Gojkovićeve da to ne čini jer nema za to dozvolu, u ruci je držala Poslovnik i tako stajala ispred predsednice parlamenata, kojoj je više puta isključivala mikrofon.\n“Nemate prava da učestvujete na sednici”, poručila je Gojkovićeva poslanici Dveri koja je u jednom trenutku snimala predsednicu parlamenta mobilnim telefonom.\nGojkovićeva joj je kazala da joj je oprostila to što je pre tri dana u ženskoj tašni u skupštinu unela kamen, koji je kasnije šef njene poslaničke grupe Boško Obradović pokazao u skupštinskoj sali kao dodatni argument za prihvatanje predloga Dveri da se u dnevni red uvrsti rezolucija Dveri o KiM.\n“To sam vam oprostila, sklonite se molim vas, uneli ste kamen na prevaru, vi ste dama, mladi ste, nemate iskustva, nemojte da vas zlopotrebljavaju vaše kolege”, rekla je Gojkovićeva poslanici Dveri.\nGojkovićeva je rekla da je Janjuševićeva stala ispred nje jer misli da je na modnoj mosti ili u pozorištu i ima “stendap šou”, a nakon što je Janjuševievać i dalje stajala ispred stola za predsedavajuće i više puta Gojkovićevoj isključila mikrofon.\n“Ako vam nije dobro imamo doktora, smirite se, nemojte me gaziti. Smirite se, biće sve u redu, nemojte praviti cirkus. Ja vas iz sale neću izvesti, džaba se trudite”, nasmejavši se poručila je Gojkovićeva poslanici Dveri.\nNakon i daljeg insistiranja Janjuševićeve, Gojkovićeva je rekla “Ako imamo nekog doktora, neka diskretno uđe, znam da je ministar doktor”.\nPrva opomena izrečena je Mariji Janušević, koja je javljajući se po povredi Poslovnika, rekla da je predsednica parlamenta dužna da poštuje Poslovnik ali da, kako kaže, Gojkovićeva sve vreme pokazuje da nije u stanju da predsedava i vodi sednicu.\nGojkovićeva je na to uzvratila da je izlaganje Januševićeve zloupotreba Poslovnika i poručila joj da ne prilazi stolu za predsedavajuće jer za to nije dobila dozvolu, ali bez obzira na upozorenja, Janjuševićeva je stala ispred Gojkovićeve i u ruci držala Poslovnik.\nDok je Janjuševićeva stajala, predsednica parlamenta je davala reč drugim poslanicima, a potom se javio i Dragan Vesović, koji je ustao i rekao da neće da govori nego će da ćuti i tako iskoristi preostalih sedam minuta za poslaničku grupu Dveri.\nGojkovićeva mu je rekla da, po Poslovniku, kada zatraži reč mora i da govori o temi dnevnog reda.\n“Mogu ja i da sedim sedam minuta, popiću kafu, ali po Poslovniku morate da govorite o temi”, rekla je Gojkovićeva poslaniku Dveri.\n“Onda i vi možete da stojite”, dodala je Gojkovićeva.\nUbrzo se javio i poslanik Dveri Ivan Kostić, koji je posle izricanja prve opomene rekao “Nećemo dati da se održi sednica”, da bi poručio predsednici parlamenta da je najbolje da se raspusti Skupština, jer “vam se cela zemlja smeje”, na šta je Gojkovićeva prokomentarisala “Svašta”.\n“Vama se cela zemlja smeje, danima pravite cirkus. Šta radite to poslanici (Janjušević) da unosi kamenje, da pravite haos, žena se ovde trese kad govori, čupa mikrofon”, rekla je Gojkovićeva.\nDrugu opomenu dobio je jer je rekao da predsednici parlamenta “prilaze kojekakvi ljudi i savetuju je”, na šta je Gojkovievać rekla da ne može tako da naziva poslanike, te da je zloupotrebio Poslovnik, a da je ona krajnje tolerantna.\nPoslanik SNS Zvonimir Đokić rekao je da ovo što rade Dveri “anarhizam”, dok je Đorđe Vukadinović iz poslaničkog kluba Nova Srbija – Pokret za spas Srbije tražio da se prekine sednica i održe konsultacije.\nZa poslanika SNS Mihajla Jokića to što Janjušević stoji ispred stola gde sedi predsednica parlamenta SNS “inspiriše da govori kvalitetnije nego da ona nije tu”.\nJanjuševićeva je nastavila da stoji u skupštinskoj sali, dok su pojedini poslanici govorili o zakonskim predlozima.\nMaja Gojković je, posle tri izrečene opomene, izrekla i meru udaljenja sa sednice poslanici Dveri Mariji Janjušević, a potom je završena objedinjena načelna rasprava o četiri zakonska predloga i sednica će biti nastavljena u ponedeljak.\nPoslanica Dveri je pred kraj rasprave tri puta ponovila, primičući se mikrofonu na stolu za predsedavanje, “predaja”, a potom i ”nasilje nad opozicijom”.\nGojkovićeva joj je rekla da se “ne dernja” i naglasila da je ponašanje Janjuševićeve sramota.\n“Teško ćemo voditi sednicu sa ovakvim poslanicima”, kaže Gojkovićeva, koja je zaključujući raspravu zahvalila poslanicima na razumevanju.\nPoslanik Dveri Zoran Radojičić rekao je Gojkovićevoj da podnese ostavku, ako nije sposobna da vodi sednicu, na šta je predsednica parlamenta uzvratila da on treba da podnese ostavku, ako nije u stanju da obavlja poslaničku funkciiju.\nPoslanik Ujedinjene seljačke stranke Marijan Rističević zamolio je predsednicu parlamenta da Janjuševićevoj vrati kamen za kupus.\nOna je 3. oktobra u tašni unela u salu kamen, koji je potom lider Dveri koristio u svom izlaganju.\n“Mislili smo da je kamen Boška Obradovića, ali nije”, kaže Rističević.\nSednica će biti nastavljena u ponedeljak 9. oktobra.


CDU pobedila na izborima u Donjoj Saksoniji\nBeta 13. septembra 2021. 10:55\nHrišćansko-demokratska unija (CDU) odlazeće kancelarke Angele Merkel zadržala je poziciju najjače stranke u severnoj pokrajini Donja Saksonija, pokazali su danas objavljeni rezultati lokalnih izbora, dve sedmice uoči saveznih parlamentarnih izbora.\nCDU je na izborima u nedelju osvojio 31,7 odsto glasova, što je manje nego na prethodnim izborima pre pet godina kada je osvojila 34,3 odsto, pokazali su rezultati.\nSocijaldemokratska partija (SDP) zauzela je drugo mesto sa 30 odsto, što je neznatno manje u odnosu na osvojenih 31,2 odsto 2016. godine. Zeleni su dobili veću podršku birača osvojivši 15,9 odsto glasova, a pre pet godina su imali 10,9 odsto.\nCDU je oko 40 godina najjača stranka na lokalnim izborima u Donjoj Saksoniji, iako su vladu najčešće vodile socijaldemokrate.\nPrema poslednjim anketama blagu prednost na predstojećim izborima za Bundestag imaju Socijaldemokrate u odnosu na CDU.\nTri kandidata za kancelara – Armin Lašet iz CDU-a, socijaldemokrata Olaf Šolc i kandidatkinja Zelenih Analena Berbok sinoć su suočili svoje stavove u drugoj od tri televizijske debate.\nNekoliko istraživanja javnog mnjenja posle sučeljavanja pokazala su da sinoćna debata nije dovela do promene u podršci birača, već je Šolc, iskusni vicekancelar i ministar finansija u vladi Angele Merkel, učvrstio svoju popularnost.\nZavršna debata biće održana sledeće nedelje, nedelju dana pre parlamentarnih izbora 26. septembra.\nPeskov: Šta god da se dogodi u UKR, Kijev povezuje sa RUS\nOdbornici koji su bili protiv preimenovanja koranskog mosta\nMediji: Srušio se ruski avion sa šest članova posade\nPremijer Maroka najavio formiranje nove koalicione vlade\nPremijer Maroka Aziz Ahanuš najavio formiranje nove…


Četvrtina obrazovanih mladih želi da napusti Srbiju - Užicka Republika Press\nČetvrtina obrazovanih mladih želi da napusti Srbiju\nSrbiju bi u narednim godinama moglo da napusti i do 25 odsto školovane i mlađe populacije, a istraživanje analitičko-istraživačkog centra Galup iz SAD pokazuje da čak i sa mogućim prilivom migranata koji u Srbiji žele da se nastane, ona će, kao i ceo Balkan, ostati u samom vrhu liste država kojima preti opasnost od masovnog “odliva mozgova.\nOvo istraživanje ukazuje da Srbiju u ovom trenutku skoro polovina populacije između 15 i 29 godina, tačnije njih 46 odsto, želi da napusti kako bi započeli život u nekoj drugoj državi, bez ideje o povratku. Osim toga, i 27 odsto školovane populacije, odnosno visoko-obrazovanog kadra, izrazilo je spremnost da trajno napusti Srbiju, prenosi portal Demostat.\nPodaci za stanovništvo Kosova su odvojeni i znatno lošiji – ukupni gubitak za populaciju Kosova meri se sa čak 42 procenta u šta je uključeno 43 odsto školovanih i 48 odsto mladih koji žele da se isele u neke od razvijenijih zemalja. Ovako loš rezultat – sa indeksom “gubitka” populacije od 42 odsto – ubedljivo je najgori na Balkanu, a i jedan od najgorih u svetu.\nInače, istraživači Galup-a su između 2015. i 2017. godine intervjuisali skoro pola miliona odraslih iz 152 zemlje širom sveta. Od zemalja u okruženju najgori indeks “odliva mozgova” beleže već pomenuto Kosovo sa 42 odsto, slede Bosna i Hercegovina i Albanija sa 32 odsto populacije koja bi mogla napustiti zemlju, a prati ih Makedonija sa 30 odsto.\nOd evropskih zemalja prva je Švajcarska sa 187 odsto, a sledeća popularna svetska destinacija je Australija sa 179 odsto potencijala za dobitak stanovništva. Na bliskom istoku od “odliva”, odnosno “priliva mozgova” mogao bi da profitira Kuvajt sa 169 odsto šanse, a među centralno-azijskim zemljama jedina atraktivna destinacija za iseljenike je Butan sa 162 odsto šansi da proširi populaciju. U vrhu država koje će sigurno doživeti ekspanziju sa preko 100 odsto indeksa neto potencijala za migracije je i Norveška koja ima 109 procenata šansi za priliv iseljenika.\nIako je uvreženo mišljenje u domaćoj javnosti da najviše svetske populacije želi da se preseli u SAD ili Nemačku, prema odgovorima Galupovih ispitanika “dobitak” odnosno “priliv mozgova” za ove zemlje je znatno manji od očekivanog. SAD sa 46 odsto šansi, Nemačka koja je prati sa 45 odsto, zatim i Francuska i Austrija sa po 44 procenata moguće dobiti, neke su, od država čiji su rezultati u sredini ovih istraživanja.\nNajgori indeks “odliva mozgova” na svetu od svih ispitivanih zemalja ima Sijera Leone 78 odsto, zatim Sirija 44 odsto, a odmah za njom je Kosovo sa 42 odsto, a u istraživanje nije uključeno samo nekoliko država afričkog kontinenta.


pink.rs | VUČIĆ IZ SOČIJA: Nadam se dobrom sastanku sa Putinom\nVučić je, po dolasku u Soči, istakao da će sa Putinom razgovarati o svim ključnim pitanjima - od Kosova i Metohije, situacije u regionu Zapadnog Balkana, do toga kako Putin sagledava političku situaciju u Evropi, Evroaziji i celom svetu.\n- Mi smo rekli istinu, savest nam je čista i uvereni smo da ćemo nastaviti sa razvojem najboljih odnosa sa Rusijom. Ako imaju sta da nam zamere, voleo bih to da čujem, nemam problem sa tim - rekao je Vučić.\n- Vidim to kao dodatni gest prijateljstva i pruženu ruku Srbiji pred posetu Sočiju - rekao je Vučić.\nPomoć od Rusije po pitanju snabdevanja gasom\nVučić je izjavio da od Rusije očekuje pomoć u snabdevanju gasom, od kojeg zavisi cela srpska industrija.\n- Gas za nas postaje ključno pitanje. Ne znamo šta će se desiti u tim odnosima između Rusije i Ukrajine po pitanju snabadevanja gasom, pošto cela zemlja može da nam bude ugrožena ukoliko ta pitanja ne rešimo sa našim ruskim partnerima - rekao je Vučić.\nIstiče da je gas ključno pitanje i od životnog značaja, pošto bez gasa u Srbiji ne bi radila industrija, neće raditi ni Železara, ni MSK, Simens, niti druge velike kompanije.\n- Da ne govorim šta to znači za domaćinstva - napomenuo je Vučić.\nKako je rekao, to je veliki problem o kojem je više puta razgovarao s predsednikom Putinom i drugima u svetu.\n- Mi i dalje ne možemo preko Bugarske da dobijamo gas, do sada smo ga dobijali preko Ukrajine i Mađarske. Obezbedili smo gas i prepunili naše skladište u Banatskom dvoru gde može da bude 450 miliona kubnih metara gasa, a tamo smo napravili prostor i za dodatnih 100 miliona kubika, kako bi mogli bar u prvom kvartalu dnevno da dodajemo dva do 2,5 miliona. S Rusima imamo ugovor za 6,2 miliona, a naša potrošanja je oko 12 miliona i sada jurimo ostalo - naveo je Vučić.\nKaže da je obezbeđivanje gasa komplikovano i teško, jer kada se kupuje na tržistu, mora unapred da rezervišu količine gasa, pa ne može po tako povoljnijim cenama da se dobije i drugo.\n- Verujem da će nam ruski prijatelji pomoći da te probleme rešimo - dodao je Vučić.\nBRAĆA ZAUVEK - U centru Sočija uoči susreta Vučića i Putina postavljen video bim!


Danci najzadovoljniji životom – Nadlanu.com\nDanci najzadovoljniji životom\nObjavljeno 23. maja 2012. / 10:28:06\nPrema istraživanju OECD-a, Danska zauzima prvo mesto po zadovoljstvu gradjana životom i balansu između posla i života.\nKOPENHAGEN, 23. maja 2012. (Beta) – Istraživanje pod nazivom “Indeks vašeg boljeg života” pokazalo je da, iako po prihodima i stanju finansija pojedinačnog domaćinstva zauzima tek 17. mesto od 36 rangiranih zemalja, danski indeks zadovoljstva životom najviši je i na skali od jedan do deset iznosi 7,8, dok je prosek zemalja OECD-a 6,7.\nU Danskoj 77 odsto stanovnika ocenjuje da u životnoj svakodnevici ima više pozitivnih nego negativnih iskustava, pri čemu je taj procenat na nivou zemalja OECD-a 72 odsto.\nStanovnici te skandinavske zemlje imaju i dobru ravnotežu između posla i života, tako da 16,1 sat dnevno posvećuju sebi (kućni poslovi, lična nega, ishrana, odmor, spavanje, druženje, hobi, rekreacija), dok je prosek OECD-a za te aktivnosti 14,8 sati.\nIstraživanje “Indeks vašeg boljeg života” definiše životni standard, kako se navodi, “ne samo na osnovu hladnih brojki BDP-a i ekonomskih statistika” već na osnovu kriterijuma kvaliteta života koje je OECD ocenio kao ključne.\nTe kategorije životnog standarda su:\nstanovanje, prihodi, zaposlenost, društvena zajednica, obrazovanje, životna sredina, civilni sektor, zdravstvena zaštita, zadovoljstvo životom, bezbednost i balans izmedju posla i života.\nArsenal pušta golmana Almuniju\nNišikori odustao od Rolan Garosa\nTalenat je to: Sviraju na pivskim flašama i osvajaju svet!\nKonačno nađena: Poruka u boci stara 15 godina\nFantazija postaje stvarnost: Prva lego škola na svetu


Nikolić: Mora da se mirno privede kraju...\nPartizan dočekuje derbi u dobrom raspoloženju, sa još jednom pobedom za sobom.\nCrno-beli su u Humskoj savladali Borac 2:1, golovima Nebojše Kosovića i Leonarda u prvom poluvremenu. Borac je u nastavku "zakuvao" pogotkom Stefana Mihajlovića, ali su domaći uspešno odbranili prednost, pritom propuštajući šanse da steknu i ubedljivije vođstvo.\nTrener Partizana rekao je za TV Arena sport nakon meča da mu je zasmetao veliki broj napada koji su mogli da budu završeni šansama i golovima, ali nisu.\n"Prvo poluvreme smo igrali ozbiljan i organizovan fudbal, dali dva gola, imali šanse... Imali smo ih i u drugom delu, ali nisam do kraja zadovoljan zbog nonšalancije velike većine igrača u napadu. Onda se desi prilazak našem golu, penal, gol Borca... To ne sme da se dozvoljava, to mora da se mirno privede kraju i da se sve završi bez nervoze, mnogo ranije od devedesetog minuta", rekao je Nikolić.\nKonstataciji da njegovi igrači nisu bili prisebni u završnici, dodao je i ocenu da su prilike jednostavno "bacane".\n"Ta neka 'labavost' i nonšalantnost je bila prisutna. Nismo promašivali, već 'bacali' šanse i polušanse".\nUpitan za sledeći meč i derbi, Nikolić je rekao da ima vremena za razgovor o meču protiv Crvene zvezde.\n"Pre svega, hvala publici. Imali smo fenomenalnu podrška pred sledeće kolo, o kojem ima vremena za razgovor. Čestitam svojim igračima na pobedi, ovo nam je 19. utakmica u nizu bez poraza, a sada idemo da polako spremamo najlepšu utakmicu u našem fudbalu. Biće prilike da najavimo i to", podvukao je Nikolić.


Edukacija o upotrebi „pametne table“ u nastavnom procesu - Mješovita srednja škola "Gornji Vakuf"\nEdukacija o upotrebi „pametne table“ u nastavnom procesu\nPetak, 15 Decembar 2017 11:24\nZahvaljujući donaciji Republike Turske, odnosno turske vojne misije u Bosni i Hercegovini, Mješovita srednja škola „Gornji Vakuf“ je obogaćena modernim kabinetom, opremljenim savremenom informatičkom opremom.\nPored računara i projektora, kabinet raspolaže „pametnom tablom“, koja olakšava predavanja profesorima i praćenje nastave učenicima. Nova tabla se sve više upotrebljava u nastavnom procesu, a profesorima se održavaju edukacije o načinu upotrebe „pametne table“.\nJedno takvo predavanje za profesore održao je Aid Gafić, koji je demonstrirao mogućnosti kombinacije moćnog hardvera sa najnovijim softverskim rješenjima kompanije „Mimio“. Posebno je demonstrirana primjenjivost softvera za predmete: geografija, historija, matematika, fizika i hemija.\nObavijest o Javnom pozivu za organizovanje vanučioničke nastave\nObavijest za maturante o prijavi i polaganju maturskih i završnih ispita\nDefile maturanata generacija 2018/2019\nObilježen Dan škole i otvorena multimedijalna sala


Datum objave: 23.10.2018 13:26 | Autor: mod\nMinistar odbrane, mr Predrag Bošković, sastao se danas u Prištini sa ministrom Kosovskih snaga bezbjednosti, Rustemom Berišom, premijerom Republike Kosovo, Ramušom Haradinajem, i predsjednikom, Hašimom Tačijem.\nBošković i Beriša su istakli da ova posjeta predstavlja temelj budućeg unapređenja odbrambene saradnje Crne Gore i Kosova, ali i još jedan značajan indikator spremnosti da se zajedničkim naporima doprinese kontinuiranom razvoju dobrosusjedskih odnosa, kao i očuvanju stabilnosti i mira u cijelom regionu.\nBošković je poručio da je evroatlantska perspektiva Zapadnog Balkana ključ za stabilnost cijele Jugoistočne Evrope, zbog čega Crna Gora aktivno promoviše NATO politiku ''otvorenih vrata''.\nOn je upoznao sagovornika sa aktuelnim prioritetima Ministarstva odbrane Crne Gore, kao i obavezama koje proističu iz punopravnog članstva u NATO.\nBeriša se zahvalio na otvorenoj podršci Crne Gore evroatlantskoj budućnosti regiona Zapadnog Balkana, ukazujući i na veliki značaj spremnosti da iskustva iz procesa evroatlantskih integracija podijeli sa zemljama koje u njima vide svoju spoljnopolitičku perspektivu.\nDva ministra su izrazili očekivanje da će se u narednom periodu otvoriti mogućnosti za značajnije participiranje pripadnika crnogorske manjine sa Kosova u Kosovskim bezbjednosim snagama.\nMinistar Bošković se danas u odvojenim susretima sastao i sa premijerom i predsjednikom Republike Kosovo, Ramušom Haradinajem i Hašimom Tačijem. Tokom sastanaka na najvišem nivou, razmijenjeni su stavovi o aktuelnim bilateralnim, regionalnim i međunarodnim temama, pri čemu je posebno naglašena spremnost saradnje dvije zemlje u procesu evroatlantskih i evropskih integracija.\nTokom oba susreta, naglašeno je da Crna Gora i Kosovo nemaju otvorenih pitanja. Istaknut je značaj nedavnog rješavanja pitanja demarkacije granice dvije zemlje, kako za razvoj i njegovanje dobrosusjedskih odnosa, tako i za prosperitet građana obje države.


SOS Dečija sela – sigurnost i dom pun ljubavi - Izazov\nSOS Dečija sela – sigurnost i dom pun ljubavi\nRadio-televizija Srbije 15. maja 2019. 10:16\n"Siromaštvo nikada ne može biti jedini razlog zbog kojeg se dete izmešta iz porodice, nego je u pitanju više faktora kao što su zanemarivanje, zapostavljanje, zlostavljanje i zloupotreba", poručuje Katarina Krstajić iz Fondacije SOS Dečija sela i dodaje da se prema Konvenciji Ujedinjenih nacija izmeštanje dece čini kao poslednja akcija u najboljem interesu deteta.\nFondacija SOS Dečija sela radi na jačanju porodica u Nišu, Obrenovcu, Beogradu i u Zemunu kroz indivudalne i grupne radionice. Krstajićeva navodi da su akcije koje Fondacija pruža u znatnoj meri rezultirale osnaživanjem porodica u samostalnoj brizi za decu.\nSaradnja Fondacije sa centrima za socijalni rad, državnim institucijama i školama je dobra, a dešava se i da porodice dolaze same kako bi zatražile pomoć, ističe Kstajićeva.\nSOS Dečije selo u Kraljevu predstavlja deo programa Fondacije koji je fokusiran na rad s decom koja ne odrastaju uz biološke roditelje.\n"Ono što je najvažnije za dete pored sigurnosti i zaštite, jeste da ono ima dom pun ljubavi. To je ono o čemu mi brinemo, o čemu brinu naše SOS mame. Mi imamo jedan SOS roditeljski par, 14 kuća, 14 porodica i devedest osmoro dece", navodi Katarina Krstajić i ističe da brojni tim logopeda, psihologa, pedagoga i socijalnih radnika radi individualno sa decom, što dovodi do boljih rezultatata nego što je to slučaj u državnim institucijama.\n"Naše kuće su sazidane uz podršku našeg osnivača – Međunarodne organizacije SOS sela. To je jako skup vid brige, ali kvalitetan. Ovo je jedinstven koncept u Srbiji i samo u Kraljevu imamo SOS dečije selo", navodi i ona i dodaje da za sada nema indicija da će sela biti još negde u Srbiji, ali da se u Kraljevu nalaze deca iz cele zemlje.\nBriga Fondacije o deci a sastoji se od tri faze – SOS dečijeg sela u Kraljevu, SOS zajednica mladih, i programa polusamostalanog života. Krstajićeva ističe da su i deca i mladi od 26 godina deo ovog programa, ali da je veza dece i SOS majki traje čitav život.\nPosebnost rada Fondacije ogleda se i u tome što se vodi računa da deca ostanu sa svojom braćom i sestrama, ukoliko su izuzeta iz biološke porodice, dok šestoro dece može biti u jednoj porodici.\nKrstajićeva ističe da građani pružaju finansijsku podršku ali i da su "naši ljudi navikli da pomažu jednokratno".\n"Redovna mesečna donacija nam je od jako velikog značaja. Mi imamo kampanju Koje je boje srce tvoje tako da svi građani koji žele mogu da redovnim mesečnim donacijama u iznosu koji njima odgovara pomognu naš rad", navodi Krstajićeva.\nFondacije SOS Dečija sela obeležiće Međunarodni dan porodice na više lokacija, a od 17 časova organizovana je proslava na Tašmajdanu.


РУСИЈА НАЈАВИЛА: Ускоро следи серија мера против Америке\nRUSIJA NAJAVILA: Uskoro sledi serija mera protiv Amerike\n„Ambasadoru je rečeno da će u najskorije vreme uslediti serija recipročnih mera“, navodi se u saopštenju ruskog Ministarstva spoljnih poslova.\nDodaje se da su „pokušaji američke strane da ‘upozore na dalju eskalaciju’ potpuno neumesni“.\n„Moskva je tokom dugog niza godina pokazala izuzetno odgovoran pristup zadatku održavanja odnosa sa SAD na prihvatljivom nivou. Međutim, Vašington je za vreme administracija koje su se smenjivale samo pogoršavao stanje, ne reagujući na naše konstruktivne impulse“, ističe se.\nPingback: RUSIJA NAJAVILA: Uskoro sledi serija mera protiv Amerike – Prava istina o svemu\nRusi opet sporo i mlitavo. Osajdari, opandrci, ozezi, ako hoces da ti se ne podsmevaju.\nda ipak ne bez pamtno odmereno odgovora


Ariljski malinari na pregovorima u Kosjeriću – Agropress\nAriljski malinari na pregovorima u Kosjeriću\n– Razgovori između malinara i Vlade RS o ceni i neadekvatnom klasiranju maline se nastavljaju,\nali ovaj put u Kosjeriću. U ovu opštinu zlatiborskog okruga stižu Branislav Nedimović i Rasim Ljajić koji će sa predsednicima opština Kosjerić, Požega, Arilje i Ivanjica pokušati da reše goruće probleme srpskih malinara.\n“Kod nas ni u jednoj hladnjači nije cena ispod 100 dinara i klasiranje maline se vrši po pravilima. Nadam se da ćemo na sastanku uspeti da pronađemo zajedničko rešenje i da pomognemo malinarima koji muče muku sa niskom otkupnom cenom i lošim klasiranjem”, izjavio je Žarko Đokić za GZS.\nASOCIJACIJA Kosjerić republika Srbija arilje vlada Ivanjica malinara nedimović\nSastanak malinara i resornog ministarstva: Za sedam dana znaće se konačna cena maline\n“ Sve imamo, samo nam asfalt nedostaje“ – kažu meštani Guberevaca


Ambiciozan i obiman program 21. Festivala autorskog filma\nM. D. 15. novembra 2015. 18:00\nPredstojeći, 21. Festival autorskog filma (FAF) biće najobimniji do sada, sa čak 84 filma u glavnom i sedam pratećih programa, a trajaće devet dana, od 27. novembra do 5. decembra u deset sala u Beogradu, najavili su organizatori ove značajne kulturne manifestacije.\nPredsednik Saveta FAF-a, reditelj Srdan Golubović istakao je da svake godine nastoje da prirede nešto novo i najavio program „Hrabri Balkan“, usmeren na autore iz regiona, sa igranim i dokumentarnim, dugim i kratkim filmovima.\n„Kada smo Stefan Arsenijević (kopredsednik Saveta) i ja počeli da se bavimo FAF-om, pre sedam-osam godina, video sam da lično poznajem veliki broj ljudi u publici. Bila je to lepa „zavera“ zaljubljenika u film i umetnost, ali naš cilj je da dopremo i do šire publike različitih generacija i interesovanja“, rekao je on na konferenciji za novinare u Dvorani kulturnog centra Beograda.\nGlavni program otvoriće ovogodišnji venecijanski pobednik „Iz daljine“ Lorenca Vigasa. U tom programu prikazuju se 22 filma, od kojih se 12 takmiči za Gran pri „Aleksandar Saša Petrović“.\nU konkurenciji su „Šaulov sin“ Lasla Nemeša, „Četvrti pravac“ Gurvindera Singa, „Blago“ Kornelia Porumbijua, „Zemlja i senka“ Cesara Augusta Aceveda, „Mahnitost“ Emina Alpera, „Džejms Vajt“ Džoša Monda, „Pod električnim oblacima“ Alekseja Germana, „Projekat stoleća“ Karlosa Kvintela, „Naša svakodnevna priča“ Ines Tanović, „Chevalier“ Atine Cangari, „Porodica“ Saše Radojevića i „Fatima“ Filipa Fukona.\nTišina belog grada (video)\nOsinja mreža (video)\nLesi se vraća kući (video)\nPosebnu pažnju u glavnom programu privlače i novi film Aleksandra Sokurova „Frankofonija“ i „Planine mogu da odu“ Đia Žangkea.\nUmetnički direktor Srđan Vučinić napomenuo je da se priprema i omaž filmskom novinaru i kritičaru Nebojši Popoviću, koji je od samog početka (1994. godine) bio uz FAF, a preminuo je ove jeseni.\nVučinić je rekao da je program u znaku stogodišnjice rođenja Orsona Velsa, kao simbola nepristajanja, buntovništva u odnosu na kanone, istraživanja novih formi i filmskog jezika.\n„Voleli bismo da upravo takav bude i ovaj festival“, izjavio je on, dodajući da je suština autorskog filma prodor u istinu, ma koliko bila neprijatna, a takođe otkrivanje kompleksnosti sveta, koji nije crno-beo i u koji moramo da uđemo otvorenih očiju i uma.\nU tom kontekstu je istakao prateći program – omaž Krsti Škanati i Bori Draškoviću kao „buntovnicima“ domaće kinematografije.\nKopredsednik Saveta Arsenijević rekao je da se nastavlja lane pokrenuti „Balkan film konekšn“, edukativni program sa idejom da FAF bude neka vrsta laboratorije za mlade autore. Ovoga puta učestvuje osmoro talentovanih sineasta iz regiona, izabranih na konkursu, a tema je „Umetnost pripovedanja“.\nOni će sa mentorima Srđanom Koljevićem i Lajlom Štiler (Nemačka) razvijati scenarija za svoje debitantske dugometražne igrane filmove.\nTu su i program radikalnih filmova „Bande a part“, retrospektiva filmova Jana Cvitkoviča (Slovenija), „Focus France/ACID“ i „Debitanti – istorija autorskog filma“.\nDirektor festivala Igor Stanković istakao je da su sve to uspeli da pripreme bez povećanja cena, kako bi što veći broj ljudi i u vreme krize mogao da prati festival. U dogovoru sa bioskopima ulaznice će koštati od 150 do 300 dinara.\nProjekcije će biti u Domu omladine, Dvorani Kulturnog centra, oba zdanja Kinoteke, Domu kulture Studentski grad, u Fontani, Parobrodu i Art bioskopu.\nStanković je zahvalio Ministarstvu kulture i Skupštini Beograda na pomoći, koja je skromna, u skladu sa krizom, ali znači kao priznanje vrednosti ovog festivala. Takođe je zahvalio Francuskom institutu i drugim stranim kulturnim centrima, TV 5 Mond, udruženjima i ostalima koji podržavaju FAF.\nautorski filmfestivalfilmsrdan golubovic